Q=13	C=6	SS=4	LS=4	PS=4	DC=0	LC=0	SD=0	BS=1	G0=44	G1=26	G2=8	DLID=az_RU	BODY=Лука 16 | Онлајн Мүгәддәс Китаб | Јени дүнја тәрҹүмәси\nНадүрүст нөкәрбашы мәсәли (1—13)\n«Хырда ишдә етибарлы олан бөјүк ишдә дә етибарлы олур» (10)\nТөврат вә Аллаһын Падшаһлығы (14—18)\nВарлы вә Илазәр мәсәли (19—31)\n16 Сонра Иса шаҝирдләринә мүраҹиәт едәрәк деди: «Бир дөвләтли адамын евиндә нөкәрбашы варды. Бир ҝүн ону ағасынын малыны исраф етмәкдә иттиһам етдиләр. 2 Онда аға нөкәрбашыны јанына чағырыб деди: “Бу нәдир сәнин һаггында ешидирәм? Ишин барәдә һесабат вер, сән артыг бу еви идарә етмәјәҹәксән”. 3 Нөкәрбашы өз-өзүнә деди: “Ағам вәзифәми әлимдән алыр, бәс мән нә едәҹәјәм? Торпаг газмаға гүввәм јох, диләнмәјә дә утанырам. 4 Аһа! Билирәм нә етмәк лазымдыр ки, ишдән говуландан сонра ҹамаат мәни өз евиндә гәбул етсин”. 5 О, ағасына борҹу оланлары бир-бир јанына чағырды. Биринҹисиндән сорушду: “Ағама нә гәдәр борҹлусан?” 6 О ҹаваб верди: “Јүз бат* зејтун јағы”. Нөкәрбашы она деди: “Борҹ сәнәдини ҝөтүр, отур, ҹәлд әлли бат јаз”. 7 Сонра диҝәриндән сорушду: “Бәс сәнин борҹун нә гәдәрдир?” О ҹаваб верди: “Јүз кор* буғда”. Нөкәрбашы она: “Борҹ сәнәдини ҝөтүр, сәксән кор јаз”, — деди. 8 Ағасы нөкәрбашыны, надүрүст олса да, ағылла тәрпәндији үчүн тәрифләди. Буну билин, бу дөврүн* оғуллары нурун оғулларына+ нисбәтән өз дөврүнүн адамлары илә даһа ағылла давранырлар. 9 Бахын сизә дејирәм: өзүнүзә бу шәр дүнјанын сәрвәтилә+ достлар газанын ки, бу сәрвәт гуртаранда онлар сизи әбәди мәскәнләрә гәбул етсинләр.+ 10 Хырда ишдә етибарлы олан бөјүк ишдә дә етибарлы олур, хырда ишдә дүрүст олмајан бөјүк ишдә дә дүрүст олмур. 11 Беләликлә, әҝәр сиз бу шәр дүнјанын сәрвәти илә мүнасибәтдә садиг олмасаныз, ким сизә һәгиги сәрвәти етибар едәр? 12 Өзҝәсинин малына гаршы садиг олмасаныз, ким сизә сизин үчүн һазырланмыш мүкафаты верәр?+ 13 Һеч бир нөкәр ики ағаја гуллуг едә билмәз, чүнки ја биринә нифрәт едиб, о бирини севәҹәк, ја да биринә садиг галыб диҝәрини сајмајаҹаг. Сиз һәм Аллаһын, һәм дә вар-дөвләтин нөкәри ола билмәзсиниз».+ 14 Бу сөзләри ешидән пулҝир фәрисиләр она истеһза етмәјә башладылар.+ 15 Буна ҝөрә дә Иса онлара деди: «Сиз инсанларын гаршысында өзүнүзү салеһ ҝөстәрирсиниз,+ лакин Аллаһ үрәјинизи билир.+ Инсанларын ҝөзүндә уҹа сајылан шеј Аллаһын ҝөзүндә ијрәнҹдир.+ 16 Төврат* вә Пејғәмбәрләрин китабы Јәһјаја гәдәр иди. Ондан башлајараг Аллаһын Падшаһлығы һаггында мүждә тәблиғ едилир вә һәр ҹүр адам вар ҝүҹү илә ора ҝирмәјә ҹан атыр.+ 17 Јерлә ҝөј јох олса белә, Төвратдан бир һәрфин нөгтәси дә боша чыхмаз.+ 18 Арвадыны бошајыб башгасы илә евләнән зина едир, бошанмыш гадынла евләнән дә зина едир.+ 19 Бир варлы адам вар иди. О, кәтан вә бәнөвшәји либас ҝејинир, өмрүнү тәмтәраг ичиндә, кефдә-дамагда кечирирди. 20 Бир дә Илазәр адлы бир диләнчи варды. Онун бәдәни бүсбүтүн јара ичиндә иди. Адәтән ону варлынын гапысына гојардылар. 21 О, варлынын сүфрәсиндән дүшән шејләрлә гарныны дојдурмағы арзулајарды. Итләр ҝәлиб онун јараларыны јалајарды. 22 Бир ҝүн диләнчи өлдү вә мәләкләр ону Ибраһимин јанына* апардылар. Варлы адам да өлдү вә дәфн едилди. 23 О, Мәзарда* әзаб чәкән вахт башыны галдырыб узагда Ибраһими вә јанындакы Илазәри ҝөрдү. 24 Варлы чағырыб деди: “Ибраһим ата! Мәнә рәһм ет. Илазәри ҝөндәр, бармағынын уҹуну суја батырыб дилими сәринләтсин, аловун ичиндә әзаб чәкирәм”. 25 Лакин Ибраһим она деди: “Бала, унутма ки, сән бүтүн өмрүн боју фираван јашамысан, Илазәр исә бир хош ҝүн ҝөрмәјиб. Инди о, бурада тәсәлли тапыр, сән исә әзаб чәкирсән. 26 Үстәлик, арамызда дәрин учурум гојулуб ки, кимсә биздән сизә ја сиздән бизә кечмәк истәсә, кечә билмәсин”. 27 Варлы адам деди: “Ата, онда сәндән хаһиш едирәм, Илазәри атамын евинә ҝөндәр, 28 чүнки мәним беш гардашым вар. Гој онлары хәбәрдар етсин ки, онлар да бу әзаблы јерә дүшмәсинләр”. 29 Лакин Ибраһим деди: “Онларын Мусасы вар, Пејғәмбәрләри вар, гој онлары динләсинләр”.+ 30 Варлы исә деди: “Хејр, динләмирләр, ај Ибраһим ата! Амма өлүләрдән кимсә ҝәлсә, төвбә едәрләр”. 31 Онда Ибраһим деди: “Әҝәр Мусаја+ вә Пејғәмбәрләрә гулаг асмырларса, өлүләрдән кимсә дирилиб ҝәлсә дә инанмазлар”».\n^ Һәрфән: гојнуна. Хүсуси рәғбәт мөвгејини билдирир.


Q=12	C=8	SS=0	LS=0	PS=8	DC=0	LC=0	SD=0	BS=1	G0=23	G1=14	G2=9	DLID=az_RU	BODY=2 Салнамәләр 10 | Онлајн Мүгәддәс Китаб | Јени дүнја тәрҹүмәси\n2 Салнамәләр 10:1—19\nИсраиллиләр Рәһабама гаршы гијама галхыр (1—19)\n10 Рәһабам Сиһама ҝетди.+ Бүтүн Исраил ону падшаһ етмәк үчүн ора топлашмышды.+ 2 Нәбат оғлу Әрубам+ бундан хәбәр тутду вә ҝери гајытды. (Әрубам һәлә Мисирдә иди. О, Сүлејман падшаһдан гачыб Мисирә ҝетмишди.)+ 3 Ону орадан чағыртдырдылар. Әрубам вә бүтүн Исраил Рәһабамын јанына ҝәлиб деди: 4 «Атан бојнумуза ағыр бојундуруг гојмушду.+ Әҝәр атанын бизә јүкләдији ағыр иши, ағыр бојундуруғу јүнҝүлләшдирсән, сәнә гуллуг едәрик». 5 Рәһабам онлара деди: «Үч ҝүндән сонра јаныма ҝәлин». Ҹамаат чыхыб ҝетди.+ 6 Рәһабам падшаһ атасы Сүлејмана хидмәт етмиш ағсаггаллары мәсләһәтә чағырыб сорушду: «Ҹамаата нә дејим, нә мәсләһәт ҝөрүрсүнүз?» 7 Онлар дедиләр: «Әҝәр сән бу халгла јахшы рәфтар етсән, онлары разы салсан вә мүсбәт ҹаваб версән, онлар һәмишә сәнә гуллуг едәҹәкләр». 8 Амма Рәһабам ағсаггалларын мәсләһәтини рәдд етди, өзү илә бирҝә бөјүмүш вә инди она хидмәт едән ҹаванларла мәсләһәтләшди.+ 9 Онлардан сорушду: «Ҹамаат мәнә дејир ки, атамын бојунларына гојдуғу ағыр бојундуруғу јүнҝүлләшдирим. Сиз нә мәсләһәт ҝөрүрсүнүз? Онлара нә дејәк?» 10 Онунла бирҝә бөјүмүш ҹаванлар дедиләр: «“Атан бојнумуза ағыр бојундуруг гојуб, ону јүнҝүлләшдир” дејән халга белә ҹаваб вер: “Мәним чечәлә бармағым атамын белиндән јоғундур. 11 Атам бојнунуза ағыр бојундуруг гојмушду, мән исә бојундуруғунузу даһа да ағырлашдыраҹағам. Атам сизи гамчы илә ҹәзаландырырды, мән исә сизи бизли гамчы илә ҹәзаландыраҹағам”». 12 Әрубам үчүнҹү ҝүн ҹамаатла бирликдә Рәһабамын јанына ҝәлди, чүнки Рәһабам: «Үч ҝүндән сонра јаныма ҝәлин», — демишди.+ 13 Падшаһ Рәһабам ағсаггалларын мәсләһәтини рәдд едиб халга сәрт ҹаваб верди. 14 О, ҹаванларын мәсләһәтилә халга деди: «Мән бојундуруғунузу даһа да ағырлашдыраҹағам. Атам сизи гамчы илә ҹәзаландырырды, мән исә сизи бизли гамчы илә ҹәзаландыраҹағам». 15 Беләликлә, падшаһ халга гулаг асмады. Һадисәләрин бу ҹүр ҹәрәјан етмәси Аллаһдан иди ки,+ Јеһованын шилолу Әхијјә васитәсилә Нәбат оғлу Әрубама дедији сөз јеринә јетсин.+ 16 Исраиллиләр падшаһын онлара гулаг асмадығыны ҝөрәндә она дедиләр: «Бизим Давудда нә пајымыз вар? Јәссә оғлунда ирсимиз јохдур. Еј Исраил, һајды, һәр кәс өз илаһларына гајытсын! Инди, еј Давуд, өз евинин дәрдини чәк».+ Исраиллиләр белә дејиб өз евләринә дағылышдылар.+ 17 Рәһабам анҹаг Јәһуда шәһәрләриндә јашајан исраиллиләрин үзәриндә падшаһлыг етди.+ 18 Рәһабам падшаһ мүкәлләфијјәтлиләрин нәзарәтчиси Һәдурамы+ исраиллиләрин јанына ҝөндәрди. Амма исраиллиләр ону дашлајыб өлдүрдүләр. Рәһабам исә ҝүҹ-бәла илә арабасына миниб Јерусәлимә гачды.+ 19 Исраиллиләр бу ҝүнә кими Давуд евинә гаршы асидирләр.\n2 Салнамәләр 10


Q=2	C=2	SS=0	LS=0	PS=0	DC=0	LC=0	SD=0	BS=3	G0=156	G1=88	G2=28	DLID=az_RU	BODY=Nur-az.com - Имам Хомејнинин (р) ҝөз јашлары\n23 Октјабр 2015\nИмам Хомејнинин (р) ҝөз јашлары\nҺөҹҹәтүлислам вәлмүслимин Мәһәммәд Садиг Ваиз танынмыш хәтибләрин һәбси вә шәһадәтиндән данышыр...\nҺөҹҹәтүлислам вәлмуслимин Мәһәммәд Садиг Ваиз өмрүнүн 8-ҹи онилини јашајыр. Ајәтуллаһ Бүруҹерди, Имам Хомејни (р), Әлламә Тәбатәбаи кими бөјүк шәхсијјәтләрлә ҝөрүшүб, онларын һүзурунда олуб. Пәһләви режими тәрәфиндән дәфәләрлә һәбсә алыныб. Онун исти нәфәси Мәсҹиди-Әзәм, Мәсҹиди-Биләсрдә һәлә дә дујулмагдадыр. Алим Имам Хомејнинин (р) садиг мүридләриндән олуб. Ингилабдан әввәлки вә сонракы дөврлә бағлы дәјәрли хатирәләри вар. Јашы кечдијиндән артыг кечмишдәки шөвглә сөһбәт едә билмир.\nСуал: Өзүнүзү хүласә шәкилдә тәгдим едәрдиниз.\nҸаваб: Мән Мәһәммәд Садиг Ваиз шәмси 1317-ҹи илдә доғулмушам. Ајәтуллаһ-Үзма Бүруҹердинин дөврүндә Гум Елм Һөвзәсинә дахил олдум. Әдәбијјаты Мөһсин Ҹәһанҝиринин һүзурунда өјрәндим. Шејх Мүстафа Етимадын һүзурунда Мүтәввәл, Ајәтуллаһ Сутуде Әракинин һүзурунда Лүмәтејн охудум. Кифајәни Ајәтуллаһ Шејх Мәһәммәд Багир Султани, мәрһум Мүҹаһидидән өјрәндим. Мәрһум Ајәтуллаһ-Үзма Бүруҹердинин дөврүндә бу ики устад Кифајә үзрә ән танынмыш устадлар иди. Фигһ вә үсул үзрә хариҹ курсу дәрсләриндә Ајәтуллаһ Бүруҹердинин шаҝирди олмушам. Ајәтуллаһ-Үзма Бүруҹердинин дәрсләринә ҝетдијим заман һәмин дәрсләри јазардым. Ону устада тәгдим едәрдим. О һәмин јазылары охујандан сонра бујурду ки, мөвзулары јахшы дәрк етмисән. Сонра мәнә 20 түмән һәдијјә верди.\nМәрһум Әлламә Тәбатәбаи Ајәтуллаһ Һөҹҹәтин мәдрәсәсиндә фәлсәфә тәдрис едирди. Мән дә һәмин дәрсләрдә иштирак едирдим. Фәлсәфә үзрә тәләбәләри аз иди. Мән Һикмәт-мәзумәсини онун һүзурунда охумушам. Әлламәнин тәфсир дәрсләриндә дә иштирак едирдим. Гәванинүл-үсул китабыны Имам Муса Сәдрин һүзурунда охумушам.\nСуал: Сизин тәблиғ, минбәр, хүтбә саһәсиндә бөјүк тәҹрүбәниз вар. Тәләбәләрә нә төвсијә едәрдиниз?\nҸаваб: Минбәр вә тәблиғ әһлинин илк иши будур ки, ҝөзәл устады олсун, устадын ҝөстәришләри әсасында аддым атсын. Мүхтәлиф елмләрин мүгәддимәләриндән дә хәбәрдар олмалыдыр. Нөвбәти мәрһәләдә мөвзуја неҹә дахил олмаг, мөвзуну неҹә баша чатдырмаг, мүсибәт зикри ҝәлир. Бу мәрһәләләри ҝөзәл шәкилдә иҹра етмәк лазымдыр. Һәр үч мәрһәләдә устадын ҝөстәришләринә еһтијаҹ вар.\nİнгилабдан әввәл минбәр әһли арасында мәрһум Фәлсәфидән үстүнү јох иди. Сөһбәтләри мисилсиз иди. Рашид Јәздинин дә ҝөзәл минбәри оларды. Мәрһум Фәлсәфи өз сөһбәтләриндә мүхтәлиф мөвзулар барәдә тәсәввүр јарадырды. Мөвзуну дејәр, мисал чәкәр, тарихдән нүмунәләр ҝөстәрәрди. Елә бир шәкилдә данышарды ки, динләјиҹи мәтнә дахил оларды. Мәсәлән Уһуд савашындан данышардыса динләјиҹи өзүнү Уһуд савашында һисс едәрди.\nӘҝәр хәтиб бу үсула риајәт етсә динләјиҹини ҹәзб едә биләр. Мән ҝәнҹ минбәр әһлинә дејирәм ки, әҝәр сөһбәтинизин дәјәрини билмәк истәјирсинизсә, ҝөрүн динләјиҹиләрин јадында бир шеј галыб, јохса јох? Тәәссүф ки, бәзи натигләр данышанда санки үзүнү ҝөјә тутуб. Үзүнү инсанлара тутуб данышмалысан, билмәлисән ки, сәнин динләјиҹин бу инсанлардыр.\nСуал: Инсанлар даһа чох һансы мөвзулара мараг ҝөстәрир?\nҸаваб: Ән ҝөзәл мөвзулар арасында Әһли-Бејтин (ә) сөз вә рәфтарлары јер алыр. Әхлаги мөвзулара да јер вермәк лазымдыр. Ҹәмијјәтин һәмишә әхлаги мөвзулара еһтијаҹы вар. Тәблиғатчы әхлаги нөгтәләри ајә вә рәвајәтләрдән чыхарыш едиб халга чатдырыр. Сөһбәтиндә ибрәтамиз һадисәләрдән бәһрәләнир. Ислам тарихи вә Ислам әхлагы ән ҝөзәл мөвзулардыр. Бүтүн халгын әхлаги мөвзулара еһтијаҹы вар. Шаһидик ки, инсанлар хырда сөз-сөһбәтләрә ҝөрә бир-бириндән инҹијир, бир-бириндән ҝилејләнир. Кичик бир машын гәзасы баш верәндә сүрүҹүләр бир-бири илә сәрт давраныр. Бүтүн бунлар әхлагдакы нөгсанлардан ирәли ҝәлир. Руһаниләр минбәрдә инсанлары ҝөзәл әхлага дәвәт етмәлидир.\nСуал: Кечмишдә минбәр әһлинин ҹазибәси нә иди?\nҸаваб: Онларын минбәриндә хүсуси бир ҹазибә варды. Мәрһум Фәлсәфинин хүсуси нитг үслубу варды. Мәрһум Ајәтуллаһ-Үзма Бүруҹерди Фәлсәфини сөһбәт үчүн дәвәт едирди. Мәрһум Фәлсәфи Гумда ҝүн әрзиндә ики дәфә минбәрә ҝедирди. Ҝеҹәләр Һәзрәти Мәсумәнин бөјүк сәһнәсиндә сөһбәт едәр, ҝүндүзләр Ајәтуллаһ-Үзма Брүҹердинин евиндә данышарды.\nСуал: Тәглид мәрҹәләринин минбәр әһлиндән ҝөзләнтиси нәдир?\nҸаваб: Кечмишдә тәглид мәрҹәләри ваизин Гуран вә рәвајәтләр әсасында данышмасыны истәјәр, сијасәтбазлыгдан, мөвзудан кәнара чыхмагдан чәкиндирәрдиләр. Чох истәјәрдиләр ки, әхлаг мөвзуларында сөһбәт едилсин.\nСуал: Нә үчүн бәзиләри минбәрдә мүвәффәг дејил?\nҸаваб: Тәәссүф ки, бәзиләри динләјиҹини ҹәзб едә билмир. Тәбии ки, ҹазибә сүни олмамалыдыр. Ҹазибә Аллаһын лүтфүдүр. Һамы ҝөзәл олмаг истәјир. Амма ҝөзәллик вермәк Аллаһын әлиндәдир. Бири чиркин, бири ҝөзәл јараныр. Ҝөзәл нитг дә инсана Аллаһын төвфигләриндәндир. Бәзиләринин мүталиәси ҝениш олса да сөһбәтләри ҹазибәли дејил. Бурада һафизә мәсәләси дә рол ојнајыр.\nСуал: Мәрһум Имам Хомејни (р) илә рабитәләриниздән данышын. Неҹә олду шаһ режими тәрәфиндән һәбс едилдиниз?\nҸаваб: Мәрһум имамы чох севирдим. О 2-3 дәфә бизим евимизә ҝәлмишди. Чүнки мәни Мәсҹиди-Әзәмдә имам һаггында чыхышыма ҝөрә тутмушдулар. Мәсҹиди-Әзәмдә чыхышдан сонра Гозәрхандан өтүб кечирдим. Пәһләви режиминин мәмурлары мәни һәбс етди. Теһранда Гызылгала һәбсханасына апардылар. 17 ҝүн тәкадамлыг камерада сахладылар. Һәмин дөврдә башга 12 хәтиби дә һәбс етдиләр. Һамысыны тәкадамлы камераларда сахлајырдылар. Мәрһум Әли Һөҹҹәти Кермани, шәһид Рәббани Әмләши, Сәфтәри Хүррәмабади, Ваиз Тәбәси, мәрһум шәһид Дәстғејб бу сырадандыр. 17 ҝүндән сонра һәбсә алынмыш бүтүн хәтибләри комитә дејилән јерә апардылар. Үмуми һәбсханаја көчүрмәздән әввәл һамыны ораја апарырлар. Биз 12 нәфәр 2 ај мүддәтинә комитә салонунда һәбсдә сахланылдыг. Мәрһум Ајәтуллаһ сејид Әһмәд Хансари Сејид Әрзуллаһ мәсҹидиндә пишнамаз иди. Бизим һәбс хәбәримизи ешидәндән сонра Теһран таҹирләринә үз тутуб демишди ки, алимләрин зиндан хөрәји јемәсинә неҹә дөзүрсүнүз, гејрәтиниз һарададыр! Һәмин ҝүндән Теһран таҹирләри һәр ҝүн бизим үчүн јемәк ҝәтирирди.\nСуал: Һәбсханада да нәсә фәалијјәтиниз вар иди?\nҸаваб: Рәвајәт охујур, мүбаһисә едирдик.\nСуал: Гум шәһәриндә Имам неҹә һимајә олунурду?\nҸаваб: Имам һәбс олунан ҝүн Абдуллаһ Әшәри адлы бир шәхс базарын башында уҹа сәслә фәрјад чәкди: “Јашасын Хомејни (р), өлүм олсун шаһа!”. Полис она деди ки, әҝәр давам етдирсән атәш ачаҹағам. О деди вур. Деди ки, әҝәр вурмасан намәрдсән, мәним ганым Имам Һүсејнин (ә) ганындан үстүн дејил. Полис атәш ачды, Абдуллаһ Әшәри Гумда ингилабын илк шәһиди олду. Бунунла да Гумда гијам галхды. Имамын һимајәси үчүн ајаға галхан илк шәһәр Гум олуб.\nҺәбсдән азад олунандан сонра зәнҝ вурдулар ки, Имам сәни ҝөрмәк истәјир. Гәрара ҝәлдик ки, ҹүмә ахшамы Имам Мәсҹиди-Әзәмә ҝәлиб халгла ҝөрүшсүн. 2 ҝүн әввәл Мәсҹиди-Әзәмдә буну халга елан етдик. Һамы ҹүмә ахшамы әлиндә ширнијјат Мәсҹиди-Әзәмә ҝәлди. Мәрһум Ајәтуллаһ Ҝүлпајиганини дә дәвәт етмишдим, о да ҝәлмишди. Минбәрдә шәһид Абдуллаһ Әшәринин әһвалатыны данышдым. Мән бу барәдә данышанда Имам ағлајырды. Әлиндәки дәсмалла ҝөзүнүн јашыны силирди.\nСуал: Тәблиғ сәфәрләринә ҝедирдинизми?\nҸаваб: Мән Иранын әксәр мәнтәгәләриндә тәблиғдә олмушам. Ән чох Теһранда сөһбәт етмишәм. Теһранда сејид Муса Хәлхали вә Ајәтуллаһ Таһири Ширазинин гонағы олардым. Шимиранатда, Әбдүләзим Һәсәнинин һәрәминдә, Теһран базары мәсҹидиндә минбәрә ҝедирдим. Баш назир Аббас Һүвејданын дөврүндә шаһ мәсҹидиндә сөһбәт едирдим. О заман ҹәнаб Мүнагиби дә базар мәсҹидиндә сөһбәт едәрди. Базар мәсҹиди Теһран Ҹаме мәсҹиди илә үзбәүз иди. Бир ҝүн сөһбәт едирдим, Һүвејданын мәсҹидә дахил олдуғуну ҝөрдүм. Мән ону танысам да өзүмү танымамыш кими апардым. Мәҹлисдәки САВАК ишчиси (кәшфијјатчы) мәнә мәктуб верди ки, баш назирин мәҹлисә дахил олдуғуну елан едим вә хош ҝәлдин дејим. Дедим ки, баш назирин ҝәлиши илә халгын әзадарлыға даһа чох диггәт јетирәҹәјиндән хошһалам, Аллаһ-Таала бүтүн әзадарлара әҹр версин. Баш назир ја шаһ һаггында башга һечнә демәдим.\nБир дәфә рамазан ајында Теһранда минбәрдә идим. Һиҹаб мөвзусунда данышырдым. Мәсҹидинин сәс ҝүҹләндириҹиси бир палковникин евинә тәрәф иди. Онун ики гызы һиҹабсыз иди. Сөһбәт әснасында дедим ки, нә гәдәр ки, нар сојулмајыб онун дәнләри тәравәтлидир, елә ки, сојулду һәр сәрчә она бир димдик вурар. Сонра ханымлара мүраҹиәтлә дедим ки, һиҹаблы олсаныз кимсә сизә ҝөз уҹу бахмаз, һиҹабсыз олсаныз минләрлә тәһлүкә сизин сорағыныздадыр. Сәсим мәсҹиддән чөлдә јајылырды. Бир ҝүн минбәрдән енәндә палковник ирәли ҝәлиб салам верди. Әлими өпүб деди ки, сизи машынла истәдијиниз јерә апарым. Деди бир хаһишим дә вар. Јолда деди ки, гызларымы нә гәдәр нәсиһәт верәрдимсә һиҹаб тахмырдылар, амма сизин сөзләринизи ешидәндән сонра мәни базара апардылар, һиҹаб алдырдылар. Сәһәри ҝүн минбәрдә дедим ки, һеч бир әмәлим олмаса да, Әһли-Бејт (ә) рәвајәтләри васитәси илә ики ханымын һиҹаб тахмасы әмәлнамәмә јазылса мәнә бәс едәр. Имам Һүсејнин (ә) Һүррү ады илә танынан бир шәхс вар иди. Мәрһум Тәјјиб Һаҹы Ризаји адлы бу шәхсин Мөвләви мејданында һүсејнијјәси варды. Мәһәррәмин 6-ҹы ҝеҹәси, һәзрәт Гасим ҝеҹәси һәмин јердән өтүб кечирдим. Мәрһум Тәјјибин ашигләриндән олан бир нечә голузорлу мәним гаршымы кәсиб дедиләр ки, ҝәрәк бурада јарым саат сөһбәт едиб сонра ҝедәсән. Дедим ки, башга бир јердә мәни ҝөзләјирләр. Дедиләр бура Тәјјибин һүсејнијјәсидир ҝәрәк сөһбәт едәсән. Сонра Тәјјиб өзү ҝәлди саламлашандан сонра деди ки, лүтф едиб минбәрә галхын. Гәбул едиб јарым саат сөһбәт етдим. Һәзрәт Гасимин рөвзәсинә чатанда мәрһум Тәјјиб елә ағлајырды чијинләри силкәләнирди.\nСуал: Минбәр әһли сөзүнүн тәсирли олмасы үчүн һансы мүгәддимәјә әмәл етмәлидир?\nҸаваб: Тәләбәләр өнҹә ҝөзәл әхлагла зинәтләнмәли, сонра әмәлә кечмәлидир. Минбәр әһлинин ҝөзәл устады олмалыдыр. Бүтүн пешәләрдә устада еһтијаҹ вар, минбәр дә устад истәјир. Сонра ҹазибәли үслублардан бәһрәләнмәк олар.\nСуал: Бәзи јерләрдә мәддаһлар да сөһбәт едир. Буна неҹә бахырсыныз?\nҸаваб: Бунун сәбәби одур ки, минбәр әһли бу ишә аз вахт сәрф едир, өз вәзифәсини јеринә јетирмир.\nСуал: Мүвәффәгијјәтли минбәрин шәрти нәдир?\nҸаваб: Тәләбәнин мүхтәлиф мөвзуларда мүталиләләри олмалыдыр. Сәфинәтул-Биһар китабындан хәбәрсиз олмамалыдырлар. Мәрһум Мирза Мәһәммәд Тәги Ишраги Гумми бүтүн тәблиғ сәфәрләриндә Сәфинәтул-Биһар китабыны өзү илә апарарды. Бу китаб бир китабханаја бәрабәрдир. Нә ахтарсан бу китабда тапарсан. Әхлаг, тарих, пејғәмбәрин һәјаты барәдә, мәсумларын һәјаты барәдә кифајәт гәдәр мәлумат вар.\nСуал: Билдијиниз кими Иран Ислам Республикасынын радио-телевизија ширкәти мәшһур хәтибләрин сөһбәтләрини јајымлајыр. Бу саһәдә һансы төвсијәниз вар?\nҸаваб: Бу програмлар чох ҝөзәлдир. Мәним төвсијәм будур ки, һәфтәдә 2-3 дәфә мәрһум Фәлсәфинин сөһбәтләриндән версинләр. Чүнки о бу пешәнин устады олуб. Халг онун сөһбәтләриндән чох бәһрәләнә биләр. Онун сөһбәтләри инди дә көһнәлмәјиб. Халг һәр заман әхлаги төвсијәләрә еһтијаҹлыдыр. Мәрһум Фәлсәфи һәм ајдын данышарды, һәм дә һамы ону гәбул едәрди.\nСуал: Бу ҝүн тәблиғин вәзијјәтини неҹә дәјәрләндирирсиниз?\nҸаваб: Гејд едим ки, кечмишдән мүгајисәдә хүтбә сәвијјәси бир гәдәр ашағы дүшүб. Теһрандан әтрафлы мәлуматым јохдур. Амма Гумда 2-3 хәтиб истисна олмагла ҝүҹлү минбәр ҝөрмүрәм. Натиглик сәнәтини тәләбәләр арасында ҝенишләндирмәк лазымдыр. Гәдимдә һәр шәһәрин бир нечә ҝүҹлү хәтиби оларды. Инди исә ја хәтиб јохдур, ја да оланлар зәифдир. Рәшт шәһәриндә Һәсән Һөҹҹәти адлы мәшһур хәтиб варды. Она Шималын Фәлсәфиси дејәрдиләр. Мәрһум Һисам Рәшти дә мәшһур рөвзәхан иди. Мән Теһрандан сонра даһа чох Шималда олардым. Мәрһум Ајәтуллаһ Зијбәринин дөврүндә 1 ај Рәшт Ҹаме Мәсҹидиндә минбәрә ҝетдим. Амол шәһәриндә дә чох минбәрдә олмушам.\nМәрһум Фәлсәфинин мәнә бөјүк лүтфү варды. Бир дәфә дедим ки, Тәнкабон шәһәриндә минбәрә ҝетмәк истәјирәм. Мәрһум Фәлсәфи Ајәтуллаһ Һаиринин шаҝирдләриндән олан Әбүлфәзл Әлламијә телеграм вурду ки, мәни тәгдим етсин. Һәмин шәһәрә чатанда имам ҹамаатын мәнзилиндә гонаг олдум. Хәбәр тутдум ки, Ајәтуллаһ Нури Һәмәдани, Ајәтуллаһ Ҹәвади Амулинин дә орада минбәри олур. Илк ҝүн халг мәним минбәримә тәрәддүдлә јанашды. Икинҹи ҝүндән диггәтләри артды. Елан етдим ки, сиз суал верин мән ҹаваб верим. Бу онлары бир гәдәр дә һәвәсләндирди. Бир дәфә минбәрдән дүшәндә гоҹа бир киши мәнә јахынлашыб деди: “Аға Садиги сизсиниз?” Дедим ки, бәли мәнәм. Деди ики ҝүндүр сәнин ардынҹа ҝәзирәм. Әҝәр сизи тапмасајдым Фәлсәфи мәндән инҹијәрди. Сонра мәним әшјаларымы имам ҹамаатын евиндән ҝөтүрүб өз евинә апарды.


Q=5	C=2	SS=2	LS=2	PS=2	DC=0	LC=0	SD=0	BS=1	G0=24	G1=21	G2=17	DLID=az_RU	BODY=Аллаһы кимсә ҝөрүб? Аллаһы неҹә ҝөрмәк олар? | Мүгәддәс Китаба аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Непал Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) абхаз албан алман амһара африкаанс болгар га газах гырғыз еве ермәни естон зулу иврит илок инҝилис испан италјан каонде кинјаруанда кирунди кореја коса лингала малагаси малајалам маҹар полјак португал румын рус себуан сепеди серб серб (латын) сесуто (Лесото) сингал словак словен суаһили тагалог таи татар телугу тсонга түрк фин франсыз хорват чех чибемба читонга чичева шона јапон јоруба јунан ҝүрҹү һауса һилигајнон һинд әрәб\nАллаһы кимсә ҝөрүб?\nАллаһы һеч бир инсан ҝөрмәјиб (Чыхыш 33:20; Јәһја 1:18; 1 Јәһја 4:12). Мүгәддәс Китабда дејилир ки, «Аллаһ Руһдур», јәни О, ҝөзә ҝөрүнмәздир, инсан ону ҝөрә билмәз (Јәһја 4:24; 1 Тимотејә 1:17).\nАнҹаг мәләкләр Аллаһы ҝөрә билир, чүнки онлар руһани варлыглардыр (Матта 18:10). Һәмчинин өлдүкдән сонра руһани варлыг кими ҝөјләр һәјатына дирилдиләҹәк бәзи инсанлар да Аллаһы ҝөрә биләҹәкләр (Филипилиләрә 3:20, 21; 1 Јәһја 3:2).\nАллаһы неҹә «ҝөрә биләрик»?\nМүгәддәс китабда чох вахт мәҹази дилдә истифадә олунан «ҝөрмәк» сөзү анламаг, дәрк етмәк мәнасында ишләдилир (Јешаја 6:10; Јеремја 5:21; Јәһја 9:39—41). Аллаһы танымағын вә Онун ҝөзәл хүсусијјәтләрини дәјәрләндирмәјин нәтиҹәсиндә јаранан иманы сајәсиндә инсан Аллаһы гәлбинин ҝөзү илә ҝөрә биләр (Ефеслиләрә 1:18). Мүгәддәс Китаба әсасән бу ҹүр имана саһиб олмаг үчүн ашағыдакы аддымлары атмалыјыг.\nЈаратдыгларыны сејр етмәклә Аллаһын мәһәббәт, сәхавәт, һикмәт вә ҝүҹ кими хүсусијјәтләри һагда өјрәнин (Ромалылара 1:20). Әјјуб пејғәмбәр Аллаһын јаратдығы әсәрләр һагда дүшүнәндә онда елә һисс јаранмышды ки, санки Аллаһ онун ҝөзүнүн габағындадыр (Әјјуб 42:5).\nМүгәддәс Китабы арашдырараг Аллаһы таныјын. Мүгәддәс Китаб әмин едир: «Әҝәр Ону ахтарсан, сән Ону тапаҹагсан» (1 Салнамәләр 28:9; Мәзмур 119:2; Јәһја 17:3).\nИса Мәсиһин һәјатыны арашдырараг Аллаһы таныјын. Иса Мәсиһ Јеһова Аллаһын шәхсијјәтини гүсурсуз шәкилдә әкс етдирдији үчүн бу сөзләри демишди: «Мәни ҝөрән Атаны да ҝөрүб» (Јәһја 14:9).\nАллаһа мәгбул һәјат тәрзи сүрүн вә хејриниз үчүн Онун нәләр едәҹәјини ҝөрүн. Иса пејғәмбәр демишди: «Үрәји тәмизләр нә хошбәхтдирләр, чүнки онлар Аллаһы ҝөрәҹәкләр». Јухарыда гејд олундуғу кими, Аллаһын ирадәсинә ујғун јашајан бәзи инсанлар дирилиб ҝөјә галхаҹаг вә «Аллаһы ҝөрәҹәкләр» (Матта 5:8; Мәзмур 11:7).\nМәҝәр Муса, Ибраһим вә диҝәр пејғәмбәрләр Аллаһы ҝөрмәјиб?\nМүгәддәс Китабда бәзи ајәләри охујанда елә тәәссүрат јараныр ки, инсанлар Аллаһы һәгигәтән ҝөрүб. Анҹаг контексти охујанда ајдын олур ки, Аллаһы мәләкләр тәмсил етмиш вә ја О, ҝөрүнтүләр васитәси илә инсанлара ҝөрүнмүшдү.\nГәдимдә Аллаһ инсанлара ҝөрүнмәк вә Онун адындан данышмалары үчүн мәләкләри Өз елчиси кими ҝөндәрмишди (Мәзмур 103:20). Мисал үчүн, бир дәфә Аллаһ Мусајла јанан колун ортасындан данышмышды вә Мүгәддәс Китабда дејилир ки, «Муса үзүнү өртдү, чүнки Аллаһа бахмаға горхурду» (Чыхыш 3:4, 6). Муса Аллаһы һәрфи мәнада ҝөрмәмишди, чүнки контексдән ајдын олур ки, онун ҝөрдүјү, әслиндә, «Рәббин мәләји» иди (Чыхыш 3:2).\nҺәмчинин Мүгәддәс Китабда дејилир ки, Аллаһ Мусајла «үз-үзә данышмышды», бу сөзләр онлар арасында јахын үнсијјәтин олдуғуну билдирир (Чыхыш 4:10, 11; 33:11). Муса әслиндә Аллаһы ҝөрмәмишди, о, «мәләкләр васитәсилә» Аллаһдан мәлумат алмышды (Галатијалылара 3:19; Һәвариләрин ишләри 7:53). Мусанын Аллаһа елә ҝүҹлү иманы вар иди ки, Мүгәддәс Китабда онун, санки «Ҝөзәҝөрүнмәз Аллаһы» ҝөрдүјү дејилир (Ибраниләрә 11:27).\nАллаһ неҹә ки Муса илә, еләҹә дә Ибраһим пејғәмбәрлә мәләкләр васитәсилә данышмышды. Мүгәддәс Китабы илк дәфә охујанда инсанда елә тәәссүрат јарана биләр ки, Ибраһим, һәгигәтән дә, Аллаһы ҝөрүб (Јарадылыш 18:1, 33). Анҹаг контекстдән ҝөрүнүр ки, Ибраһимин јанына ҝәлән «үч адам», әслиндә, Аллаһ тәрәфиндән ҝөндәрилән мәләкләр иди. Ибраһим онлары Аллаһын елчиси кими гәбул етди вә бирбаша Јеһовајла данышырмыш кими, онларла данышды (Јарадылыш 18:2, 3, 22, 32; 19:1).\nАллаһ инсанлара ҝөрүнтүләр васитәсилә, јәни инсан бејниндә ҹанланан сәһнәләрдә ҝөрүнүрдү. Мисал үчүн, Мүгәддәс Китабда дејилир ки, Муса вә исраил халгы «Исраилин Аллаһыны» ҝөрдү. Әслиндә исә «Аллаһ вәһјдә онлара ҝөрүндү» (Чыхыш 24:9—11, Јени Дүнја тәрҹүмәси). Һабелә, Мүгәддәс Китабда дејилир ки, пејғәмбәр «Худавәнди ҝөрдү» (Јешаја 6:1; Даниел 7:9; Амос 9:1). Һәр ики һалда, контекстдән ајдын олур ки, онлар Аллаһы бирбаша јох ҝөрүнтүләр васитәси илә ҝөрмүшдү (Јешаја 1:1; Даниел 7:2; Амос 1:1).\nБашгаларына Јарадан һаггында һәгигәти анламаға неҹә көмәк етмәји, һәмчинин Она иманымызы неҹә мөһкәмләндирә биләҹәјимизи өјрәнин.


Q=5	C=2	SS=0	LS=0	PS=2	DC=0	LC=0	SD=0	BS=0	G0=26	G1=23	G2=11	DLID=az_RU	BODY=Падшаһ Навуходоносор вә Аллаһа ибадәт едән дөрд оғлан | Ушаглар үчүн Мүгәддәс Китаб һекајәләри\nЈеһоваја итаәт едән дөрд оғлан\nНавуходоносор Јәһуда шаһзадәләрини Бабилә ҝәтирир вә онлары сарај мәмуру Ашпәназа тапшырыр. Навуходоносор Ашпәназа дејир ки, онларын арасындан сағлам, ағыллы-камаллы ҝәнҹләри сечиб, онун һүзуруна ҝәтирсин. Бу ҝәнҹ оғланлар үч ил тәлим кечмәли идиләр. Бу тәлимләр онлары падшаһ сарајында јүксәк вәзифәләр тутмаға һазырлајаҹагды. Оғланлар бабиллиләрин данышдығы Аккад дилиндә јазмағы, охумағы вә данышмағы өјрәнмәлидирләр. Онлар һәмчинин падшаһын једији јемәкләрдән јемәлидирләр. Бу оғланлардан дөрдү Дәнјал, Һәнанијјә, Мүсаил вә Әзријадыр. Ашпәназ онлара јени Бабил адлары гојур. Онларын јени адлары Бәлтишәззар, Сәдраһ, Мисаһ вә Абиднағу олур. Бу оғланларын алдыглары тәлим Јеһоваја ибадәт етмәләринә мане олур?\nБу дөрд ҝәнҹ Јеһоваја ибадәт етмәкдә гәти гәрарлыдырлар. Онлар баша дүшүрләр ки, падшаһын јемәкләриндән јемәмәлидирләр, чүнки Јеһованын ганунуна ҝөрә бу јемәкләрдән бәзиләри натәмиздир. Буна ҝөрә дә онлар Ашпәназа дејирләр: «Хаһиш едирик, бизә падшаһын јемәкләриндән вермә». Ашпәназ онлара дејир: «Әҝәр бу јемәкләри јемәсәниз, падшаһ сизин хәстә олдуғунузу ҝөрүб мәни өлдүртдүрәҹәк».\nДәнјалын ағлына бир фикир ҝәлир. О Ашпәназа дејир: «Хаһиш едирәм, бизә он ҝүн әрзиндә јалныз тәрәвәз вә су вер. Он ҝүндән сонра һәм бизә, һәм дә падшаһ јемәкләриндән јејән ҝәнҹләрлә бах». Ашпәназ разылашыр.\nОн ҝүндән сонра Дәнјал вә үч досту диҝәр оғланлардан даһа сағлам ҝөрүнүр. Онлар итаәткарлыг ҝөстәрдикләри үчүн Јеһова онлардан разы галыр. О, һәтта Дәнјала ҝөрүнтүләри вә јухулары јозмаг үчүн мүдриклик верир.\nТәлимләр битәндән сонра Ашпәназ оғланлары Навуходоносорун һүзуруна ҝәтирир. Падшаһ онларла данышыр вә ҝөрүр ки, Дәнјал, Һәнанијјә, Мүсаил вә Әзрија диҝәр оғланлардан даһа ағыллы вә зирәкдирләр. О, бу оғланларын дөрдүнү дә сарај мәмуру тәјин едир. Падшаһ ваҹиб мәсәләләрлә бағлы тез-тез онлардан мәсләһәт алыр. Јеһова онлары падшаһын бүтүн мүдрикләриндән вә сеһрбазларындан даһа ағыллы едир.\nЈад өлкәдә олмаларына бахмајараг, Дәнјал, Һәнанијјә, Мүсаил вә Әзрија Јеһованын халгындан олдугларыны унутмурлар. Бәс валидејнләрин јанында олмаса, сән дә Јеһоваја итаәт едәҹәксән?\n«Гој ҝәнҹ олдуғуна ҝөрә һеч кәс сәнә сајмазјана јанашмасын. Данышыгда, рәфтарда, мәһәббәтдә, иманда вә паклыгда садигләрә нүмунә ол» (1 Тимутијә 4:12)\nСуаллар: Нәјә ҝөрә Дәнјал вә үч досту Јеһоваја итаәт едир? Јеһова онлара неҹә көмәк едир?\nСәдраһ, Мисаһ вә Абиднағу Бабилдәки гызыл һејкәлә баш әјмирләр.\nДәнјал кими, сән дә һәр ҝүн Јеһоваја дуа ет!


Q=7	C=5	SS=2	LS=2	PS=1	DC=0	LC=0	SD=0	BS=4	G0=121	G1=91	G2=32	DLID=az_RU	BODY=«Бөјүк иман галханыны»зы горујурсунуз? | Ҝөзәтчи гүлләси, тәлим нәшри\nҜөзәтчи гүлләси (тәлим нәшри) | Нојабр 2019\nДИЛИ: Aзәрбајҹан (кирил әлифбасы) Pidgin (West Africa) Јава дили Јап Јапонија жест дили Австралија жест дили Азәрбајҹан (латын әлифбасы) Алманија жест дили Алтај Америка жест дили Ангола жест дили Арҝентина жест дили Белиз креолу Боливија жест дили Бразилија жест дили Британија жест дили Венесуела жест дили Вјетнам Гваделупа креолу Гватемала жест дили Гренландија Данимарка Еквадор жест дили Замбија жест дили Зимбабве жест дили Индонезија Индонезија жест дили Исвеч Испанија жест дили Италија жест дили Камбоҹа Квебек жест дили Кенија жест дили Кирибати Колумбија жест дили Конго Конго жест дили Кореја жест дили Коста-Рика жест дили Куба жест дили Лаос Литва Маврики креолу Македонија Малави жест дили Малта Маршалл Маҹарыстан жест дили Мексика жест дили Мозамбик жест дили Мјанма Непал Ниас Нидерланд Никарагуа жест дили Ниуе Ниҝерија жест дили Норвеч Палау Панама жест дили Парагвај жест дили Перу жест дили Полша жест дили Понапе Португалија жест дили Раратонга Румынија жест дили Салвадор жест дили Самоа Санҝир Сејшел креолу Словакија жест дили Соломон Адалары пиҹини Таити Тајван жест дили Тонга Тувалу Увеа Уелс Украјна Филиппин жест дили Финландија жест дили Фиҹи Франса жест дили Хмонг (ағ) Хорватија жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили абуа адангме акха албан алман алур ами амһара аракуан аукан африкаанс ачоли ашағы алман ајмара аҹа баса (Камерун) батак (каро) батак (сималунгун) батак (тоба) бауле башгырд бенгал биак бикол бислама болгар булу варај венда волајта га газах газах (әрәб) ган гарачы (Македонија) гарачы (Сербија) гарачы дили (кирил) (Македонија) гарачы дили (Ҹәнуби Јунаныстан) гарифуна гокана гуарани гуахиро гуҹарат гырғыз дамара дигорон дреһу дуала дхолуо еве едо ермәни ермәни (гәрб) есан естон ефик занде зулу ибан ибанаг ибинда ибо иврит игеде илок инҝилис исланд исоко испан италјан кабовердиану кабре какчикел кана каннада каонде карен (сго) каталан качин кекчи кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинјаруанда кипенде кирунди кисонге кисси киче кичуа (Имбабура) кичуа (Чимборасо) конкани (латын) кореја коса крио куангали куанјама кјангонде күрд курманҹи күрд курманҹи (Гафгаз) күрд курманҹи (кирил) латыш лаһу ленҹе лингала лози ломве лувале луганда лунда макуа макуа-метто малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел мизо михе миштек (Ҝерреро) монгол море моту навахо нага-куки-чин (һакһа) науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндау ндебеле ндебеле (Зимбабве) ндонга нзема нјанека нјунгве окпе олу конзо оромо осетин пангасинан папјаменто (Күрасао) полјак португал португал (португал) пәнҹаб ронга румын рунјанкоре рус рус жест дили руторо санго сапотек (Истм) сарамаккан свати себуан сена сепеди сепулана серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) сунда тагалог таи таи жест дили тамил тараски татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал трук тсва тсонга тумбука түрк түркмән умбунду урду уруунд урһобо ујғур (кирил) ујғур (әрәб) фанте фарс фин фон франсыз хорват чавакано чангана(Мозамбик) чех чибемба чилуба чинјанја читонга читонга (Зимбабве) читонга (Малави) чичева чокве чол чопи чуваш шона јао јапон јоруба јунан јунан жест дили ҝитонга ҝүрҹү Ҹәнуби Африка жест дили ҹола Һаити креолу Һиндистан жест дили Һондурас жест дили һауса һереро һилигајнон һинд һири-моту әрәб өзбәк өзбәк (латын)\nТӘЛИМ МӘГАЛӘСИ 46\n«Бөјүк иман галханыны»зы горујурсунуз?\n«Бөјүк иман галханыны ҝөтүрүн» (ЕФЕС. 6:16).\nНӘҒМӘ 119 Иман саһиби олаг\n1, 2. а) Ефеслиләрә 6:16 ајәсинә әсасән, нәјә ҝөрә «бөјүк иман галханы»на еһтијаҹымыз вар? б) Һансы суаллары арашдыраҹағыг?\nБӨЈҮК иман галханыныз вар? (Ефеслиләрә 6:16 ајәсини охујун.) Шүбһәсиз ки, вар! Бәдәнин чох һиссәсини горујан бөјүк галхан кими, иман да сизи бу шәр дүнјанын әхлагсыз, зоракы вә Аллаһа мәгбул олмајан тәсирләриндән горујур.\n2 Нә гәдәр ки «ахырзаманда» јашајырыг, һәр биримизин иманы сынанаҹаг (2 Тим. 3:1). Бәс иман галханынызын мөһкәм олдуғуну неҹә јохлаја биләрсиниз? Галханынызы мөһкәм сахламаг үчүн нә едә биләрсиниз? Ҝәлин бу суаллары арашдыраг.\nГАЛХАНЫНЫЗЫ ЈАХШЫҸА ЈОХЛАЈЫН\nӘсҝәрләр дөјүшдән сонра галханларыны тәмир едир (3-ҹү абзаса бахын)\n3. Әсҝәрләр галхана неҹә вә нәјә ҝөрә гуллуг едирдиләр?\n3 Гәдимдә әсҝәрләрин галханлары чох вахт дәри илә өртүлү олурду. Әсҝәрләр дәрини јахшы сахламаг вә галханын метал һиссәсини пасдан горумаг үчүн ону јағлајырдылар. Галханын зәдәләндијини ҝөрәндә һәр ан нөвбәти дөјүшә һазыр олмаг үчүн ону тәмир етдирирдиләр. Бу нүмунәни иманымыза неҹә тәтбиг етмәк олар?\n4. Нәјә ҝөрә иман галханынызы јохламалысыныз вә буну неҹә етмәк лазымдыр?\n4 Гәдимдә јашамыш әсҝәрләр кими, сиз дә һәр ан дөјүшә һазыр олмаг үчүн иман галханынызы јохламалы вә она гуллуг етмәлисиниз. Бир мәсиһи кими, биз руһани дөјүшдә иштирак едирик, дүшмәнләримиз исә шәр руһлардыр (Ефес. 6:10—12). Һеч ким бизим јеримизә иман галханымызы горуја билмәз. Бәс иман сынагларына һазыр олдуғунузу неҹә јохлаја биләрсиниз? Әввәла, дуа едиб Аллаһдан көмәк истәмәлисиниз. Даһа сонра өзүнүзә Аллаһын ҝөзү илә бахмаг үчүн Мүгәддәс Китаба мүраҹиәт етмәлисиниз (Ибр. 4:12). Кәламда јазылыб: «Бүтүн гәлбинлә Јеһоваја етибар ет, өз ағлына ҝүвәнмә» (Мәс. 3:5, 6). Бу ајәни нәзәрә алараг сон заманлар вердијиниз гәрарлары јадыныза салын. Мәсәлән, ҹидди мадди сыхынты илә үзләшмисиниз? Һәмин вахт Јеһованын «сәни һеч вахт атмарам, һеч вахт тәрк етмәрәм» вәди јадыныза дүшмүшдү? Ибраниләрә 13:5 ајәсиндә јазылмыш бу вәд Јеһованын сизә көмәк едәҹәјинә әминлик верир? Верирсә, демәли, сиз иман галханынызы јахшы вәзијјәтдә сахлајырсыныз.\n5. Иманынызы јохлајаркән нә ашкар едә биләрсиниз?\n5 Иманынызы јахшыҹа јохлајаркән ашкар етдијиниз шејләр сизи тәәҹҹүбләндирә биләр. Ола билсин, өзүнүзүн дә билмәдијиниз зәиф ҹәһәтләринизи ашкар едәсиниз. Мәсәлән, һәдсиз нараһатлыг, јаланлар вә руһ дүшкүнлүјү уҹбатындан иманынызын зәдәләндијини ҝөрә биләрсиниз. Бу заман иманынызын даһа чох зәдәләнмәмәси үчүн нә едә биләрсиниз?\nӨЗҮНҮЗҮ ҺӘДСИЗ НАРАҺАТЛЫГДАН, ЈАЛАНЛАРДАН ВӘ РУҺ ДҮШКҮНЛҮЈҮНДӘН ГОРУЈУН\n6. Нәләрә ҝөрә нараһат олмаг јахшыдыр?\n6 Бәзи шејләрә ҝөрә нараһатлыг кечирмәк дүзҝүндүр. Мәсәлән, нараһат олуруг ки, Јеһованы вә Иса Мәсиһи бирдән наразы саларыг (1 Кор. 7:32). Ҹидди ҝүнаһа јол вермишиксә, Аллаһла мүнасибәтләримизи гајдасына салмаг һагда дүшүнүрүк (Зәб. 38:18). Һәмчинин һәјат јолдашымызын, аилә үзвләримизин, диндашларымызын рифаһы үчүн ниҝаранчылыг кечиририк (1 Кор. 7:33; 2 Кор. 11:28).\n7. Мәсәлләр 29:25 ајәсинә әсасән, нә үчүн инсанлардан горхмамалыјыг?\n7 Лакин һәдсиз нараһатлыг иманымызы зәдәләјә биләр. Мәсәлән, јемәјимизин, палтарымызын олмасы үчүн, ола билсин, даим нараһатлыг ичиндәјик (Мәт. 6:31, 32). Буна ҝөрә дә фикримиз-зикримиз мадди шејләр әлдә етмәкдә ола биләр. Һәтта биздә пула севҝи јарана биләр. Буна јол версәк, Јеһоваја иманымыз зәифләјәҹәк вә руһанилијимизә ҹидди зијан дәјәҹәк (Марк 4:19; 1 Тим. 6:10). Јахуд ола билсин, инсанларын бизим һагда нә дүшүндүјүнә ҝөрә һәдсиз нараһатлыг кечирәк. Ришхәнд олунмаг вә тәгиб едилмәк горхусу Јеһованы наразы салмаг горхусуну үстәләјә биләр. Өзүмүзү белә бир тәһлүкәдән горумаг, инсан горхусуну ашмаг үчүн Јеһоваја јалварараг бизә иман вә ҹәсарәт вермәсини диләмәлијик. (Мәсәлләр 29:25 ајәсини охујун; Лука 17:5.)\n(8-ҹи абзаса бахын) *\n8. Јаланлара неҹә јанашмалыјыг?\n8 «Јаланын атасы» олан Шејтан әлалтылары васитәсилә Јеһова вә диндашларымыз һагда јаланлар јајыр (Јәһ. 8:44). Мәсәлән, дөнүкләр интернет, телевизија вә диҝәр күтләви информасија васитәләри илә Јеһованын тәшкилаты барәдә јаланлар сөјләјир вә фактлары тәһриф едир. Бу јаланлар Шејтанын «аловлу охлары»дыр (Ефес. 6:16). Кимсә бизә бу ҹүр јаланлар данышанда нә етмәлијик? Гулаг асмамалыјыг! Чүнки биз Јеһоваја иман едирик вә диндашларымыза инанырыг. Биз үмумијјәтлә, дөнүкләрлә мүнасибәтдән узаг дуруруг. Һеч кимә, һеч нәјә ҝөрә, һәтта мараг хатиринә белә, онлара гулаг асмырыг вә ја онларла мүбаһисәјә ҝиришмирик.\n9. Руһ дүшкүнлүјү бизә неҹә тәсир едә биләр?\n9 Руһ дүшкүнлүјү иманымызы зәифләдә биләр. Бәзән проблемләр уҹбатындан мәјус олуруг. Дүздүр, проблемләримиз јохмуш кими даврана билмәрик. Амма проблемләрин фикирләримизи зәбт етмәсинә јол вермәмәлијик. Әкс һалда, Јеһованын вердији мөһтәшәм үмид барәдә унуда биләрик (Вәһј 21:3, 4). О гәдәр руһдан дүшә биләрик ки, ҝүҹүмүз зәифләјәр вә бу, Јеһоваја хидмәти дајандырмағымыза ҝәтириб чыхарар (Мәс. 24:10). Биз бунун баш вермәсинә имкан вермәмәлијик.\n10. Бир баҹынын јаздығы мәктубдан нә өјрәнирсиниз?\n10 Ҝәлин ҝөрәк Бирләшмиш Штатларда јашајан бир баҹы ҹидди хәстәлији олан әринә гуллуг едә-едә иманыны неҹә горујур. О, баш идарәјә белә бир мәктуб јазмышды: «Вәзијјәтимиз һәрдән ҝәрҝин, мәјуседиҹи олса да, үмидимиз мөһкәмдир. Јеһованын иманымызы мөһкәмләндирмәк вә бизи руһландырмаг үчүн вердији һәр шејә ҝөрә чох миннәтдарам. Бу мәсләһәтләрә вә руһланмаға чох еһтијаҹымыз вар. Бунун сајәсиндә хидмәтимизи давам етдирә вә Шејтанын үстүмүзә јағдырдығы сынаглара гаршы дура билирик». Баҹынын сөзләриндән өјрәнирик ки, руһ дүшкүнлүјүнә галиб ҝәлмәк мүмкүндүр. Бунун үчүн үзләшдијиниз чәтинликләрә Шејтанын сынағы кими бахын. Јеһованын сизә тәсәлли верәҹәјинә инанын. Һәмчинин Онун вердији руһани гиданы гијмәтләндирин.\n«Бөјүк иман галханыны»зы горујурсунуз? (11-ҹи абзаса бахын) *\n11. Иманымызы јохламаг үчүн һансы суалларын үзәриндә дүшүнмәлијик?\n11 Иман галханынызда тәмир олунасы һиссәләр вар? Сон ајлар әрзиндә һәдсиз нараһатлыға гапылмамаг алыныб? Дөнүкләрин һаггымызда јајдығы јаланлара гулаг асмаг вә онларла мүбаһисә етмәк истәјини боға билмисиниз? Руһ дүшкүнлүјүнүн өһдәсиндән ҝәлә билмисиниз? Әҝәр алыныбса, демәли, иманыныз јахшы вәзијјәтдәдир. Биз ҝөздә-гулагда олмалыјыг, чүнки Шејтанын бизә гаршы башга силаһлары да вар. Ҝәлин онлардан биринә бахаг.\nӨЗҮНҮЗҮ МАЛПӘРӘСТЛИКДӘН ГОРУЈУН\n12. Малпәрәстлик нәләрә ҝәтириб чыхара биләр?\n12 Малпәрәстлик диггәтимизин јајынмасына вә иман галханымызы унутмағымыза сәбәб ола биләр. Һәвари Булус демишди: «Әсҝәрликдә олан һеч бир адам газанҹ әлдә етмәк үчүн һәрбидән кәнар ишләрлә мәшғул олмур, әксинә, ону һәрби хидмәтә чағырмыш адамын рәғбәтини газанмаға чалышыр» (2 Тим. 2:4). Гәдим Ромада әсҝәрләрә һәр һансы әлавә ишлә мәшғул олмаға изин верилмирди. Әҝәр әсҝәрләр бу ҝөстәришә мәһәл гојмаса иди, нә баш верәрди?\n13. Нә үчүн әсҝәрләр тиҹарәтлә мәшғул олмурдулар?\n13 Белә бир сәһнәни тәсәввүр един. Бир груп әсҝәр сәһәр гылынҹлары илә мәшг едир, лакин әсҝәрләрдән бири мәшгә ҝәлмәјиб. Һәмин әсҝәр шәһәрдә әрзаг сатмагла мәшғулдур. Ахшам әсҝәрләр силаһларыны јохлајыр вә гылынҹларыны итиләјир. Амма һәмин әсҝәр нөвбәти ҝүн сатаҹағы әрзаглары һазырлајыр. Нөвбәти сәһәр дүшмән ҝөзләнилмәдән һүҹума кечир. Һансы әсҝәр дөјүшә һазыр олаҹаг вә командиринин рәғбәтини газанаҹаг? Бәс сиз һәмин дөјүшдә олсајдыныз, һансы әсҝәрин јанында дајанмаг истәјәрдиниз: һазырлыглы оланын, јохса диҝәринин?\n14. Мәсиһин әсҝәрләри олараг бизим үчүн дәјәрли олан нәдир?\n14 Бу әсҝәрләр кими, биз дә әсас мәгсәдимиздән јајынмаг истәмирик. Али Баш Команданымыз Јеһова Аллаһы вә Иса Мәсиһи разы салмаг бизим үчүн һәр шејдән өнәмлидир. Бу, Шејтан дүнјасында газана биләҹәјимиз истәнилән шејдән дәјәрлидир. Јеһоваја хидмәт етмәк, иман галханымызы вә диҝәр руһани јарагларымызы јахшы вәзијјәтдә сахламаг үчүн кифајәт гәдәр вахтымызын вә ҝүҹүмүзүн олдуғуну јохламалыјыг.\n15. Һәвари Булус һансы мәсләһәти вермишди вә нә үчүн?\n15 Биз даима ҝөздә-гулагда олмалыјыг! Чүнки һәвари Булус варланмаг истәјәнләрин иман јолундан чыхаҹағыны хәбәрдар етмишди (1 Тим. 6:9, 10). «Иман јолундан чыхмаг» ифадәси ҝөстәрир ки, лазымсыз шејләри әлдә етмәјә чалышмаг диггәтимизи јајындыра биләр. Нәтиҹәдә үрәјимиз «бир чох мәнасыз вә зәрәрли хәјаллара» гапылар. Биз бу ҹүр хәјаллара гапылмамалы вә онларын Шејтанын бизә зәрәр јетирмәк үчүн истифадә етдији силаһлар олдуғуну унутмамалыјыг.\n16. Марк 10:17—22 ајәләри бизи һансы суалларын үзәриндә дүшүнмәјә тәшвиг етмәлидир?\n16 Ола билсин, мадди шејләри алмаға имканымыз әл верир. Үрәјимиз истәјән, амма о гәдәр дә еһтијаҹымыз олмајан шејләри алмағымыз гәбаһәтдир? Хејр. Лакин бу суалларын үзәриндә дүшүнмәк ҝәрәкдир: «Бир шеји алмаға имканымыз чатса белә, онун истифадәсинә вә гуллуғуна вахтымыз вә ҝүҹүмүз чатаҹаг? Әшјаларымыза һәддиндән артыг бағланмајаҹағыг? Мадди шејләрә олан севҝимиз Мәсиһин дәвәтини рәдд едән ҝәнҹ кими давранмағымыза — Аллаһа даһа чох хидмәт етмәкдән имтина етмәјимизә сәбәб олмајаҹаг ки?» (Марк 10:17—22 ајәләрини охујун.) Садә һәјат тәрзи сүрүб дәјәрли вахтымызы вә ҝүҹүмүзү Аллаһын бизә һәвалә етдији ишә ајырмаг даһа јахшы олмазмы?!\nИМАН ГАЛХАНЫНЫЗЫ МӨҺКӘМ САХЛАЈЫН\n17. Нәји һеч вахт унутмамалыјыг?\n17 Бу шәр дүнјада дөјүш мејданында олдуғумузу унутмамалы вә һәр ҝүн вурушмаға һазыр олмалыјыг (Вәһј 12:17). Баҹы-гардашларымыз бизим јеримизә иман галханымызы дашыја билмәз. Ону шәхсән өзүмүз мөһкәм сахламалыјыг.\n18. Нә үчүн гәдимдә әсҝәрләр галханларыны мөһкәм сахлајырдылар?\n18 Гәдимдә дөјүшдә галиб ҝәлән әсҝәр шәрәфә лајиг ҝөрүлүрдү. Лакин дөјүшдән галхансыз ҝери гајытмаг бијабырчылыг иди. Рома тарихчиси Тасит јазмышды: «Әсҝәрин галхансыз галмасы бөјүк рүсвајчылыг һесаб олунурду». Онларын галханларыны мөһкәм сахламаға чалышмаларынын сәбәбләриндән бири мәһз бу иди.\nБаҹы дуа едиб Аллаһын Кәламыны охумагла, ибадәт ҝөрүшләринә мүнтәзәм гатылмагла вә хидмәтдә там иштирак етмәклә бөјүк иман галханыны әлиндә мөһкәм сахлајыр (19-ҹу абзаса бахын)\n19. Иман галханымызы мөһкәм сахламаг үчүн нә едә биләрик?\n19 Биз мүнтәзәм олараг јығынҹаглара гатылмагла, Јеһованын ады вә Онун Падшаһлығы һагда башгаларына данышмагла иман галханымызы әлимиздә мөһкәм сахлајырыг (Ибр. 10:23—25). Һәмчинин һәр ҝүн дуа едиб Аллаһын Кәламыны охујуруг вә һәр бир аддымымызда орадакы мәсләһәт вә ҝөстәришләри тәтбиг едирик (2 Тим. 3:16, 17). Белә едириксә, әмин ола биләрик ки, Шејтанын һеч бир силаһы бизә сағалмаз јара вура билмәјәҹәк (Әшј. 54:17). «Бөјүк иман галханы»мыз бизи горујаҹаг. Биз мөһкәм дајанаҹаг вә баҹы-гардашларымызла чијин-чијинә чалышаҹағыг. Үстәлик, нәинки ҝүндәлик дөјүшләрдән галиб чыхаҹағыг, һәтта Иса Мәсиһ Шејтана вә онун тәрәфдарларына гаршы мүһарибәдә гәләбә газананда биз дә бөјүк фәхрлә онун тәрәфиндә олаҹағыг (Вәһј 17:14; 20:10).\nӨЗҮМҮЗҮ НЕҸӘ ГОРУЈА БИЛӘРИК?\nЈаланлардан вә руһ дүшкүнлүјүндән\nНӘҒМӘ 118 «Иманымызы артыр»\n^ абз. 5 Гәдимдә әсҝәрин хәсарәт алмамасы үчүн галхана еһтијаҹы вар иди. Бизим галханымыз исә имандыр. Галхан кими, иманы да горумаг лазымдыр. Бу мәгаләдә «бөјүк иман галханыны» јахшы вәзијјәтдә сахламағын ваҹиблијиндән данышылаҹаг.\n^ абз. 58 ШӘКЛИН ИЗАҺЫ. Телевизорда Јеһованын Шаһидләри барәдә јаланлар јајан дөнүкләр һагда репортаж ҝөстәрилән заман мәсиһи аилә дәрһал телевизору сөндүрүр.\n^ абз. 60 ШӘКЛИН ИЗАҺЫ. Аиләви ибадәт заманы ата аиләсинин иманыны мөһкәмләндирмәк үчүн Мүгәддәс Китабдан бир һиссә охујур.\nСон ҝәлмәздән габаг мөһкәм достлуглар гурун\nМүгәддәс руһ бизә неҹә көмәк едир?\nЛавилиләр китабындан чох шеј өјрәнмәк олар\n«Башладығыныз иши тамамлајын»\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Нојабр 2019\nҜӨЗӘТЧИ ГҮЛЛӘСИ (ТӘЛИМ НӘШРИ) Нојабр 2019


Q=5	C=3	SS=3	LS=0	PS=1	DC=1	LC=0	SD=0	BS=1	G0=39	G1=25	G2=6	DLID=az_RU	BODY=Әбәди јашамаг үчүн нә етмәлијик? | Мүгәддәс Китаб һекајәси\nӘбәди јашамаг үчүн нә етмәлијик?\nДЕЈӘ биләрсән бу гыз өз достлары илә һансы китабы охујур? Һә, һә, онлар да «Мүгәддәс Китаб һекајәләри»ни охујурлар. Онлар да сәнин охудуғун һекајәни — «Әбәди јашамаг үчүн нә етмәлијик?» һекајәсини охујурлар.\nБилирсән онлар бу һекајәдән нә өјрәнирләр? Онлар өјрәнирләр ки, әбәди јашамаг үчүн Јеһова Аллаһ вә Онун Оғлу Иса һаггында билик алмаг лазымдыр. Мүгәддәс Китабда дејилир: ‘Әбәди јашамаг үчүн тәк һәгиги Аллаһ вә онун јер үзүнә ҝөндәрдији Оғлу Иса Мәсиһ һаггында өјрәнин’.\nБиз Јеһова Аллаһ вә онун Оғлу Иса Мәсиһ һаггында һарадан өјрәнә биләрик? «Мүгәддәс Китаб һекајәләри»ни башдан ахыра кими охумаг бу ишдә сәнә көмәк едәр. Бурадан Јеһова Аллаһ вә Иса Мәсиһ һаггында чох шеј өјрәнмисән. Бу китабда һәм дә онларын әввәлки вә ҝәләҹәкдә ҝөрәҹәкләри ишләр һаггында јазылыб. Амма елә фикирләшмә ки, бу китабы охумагдан савајы һеч нә лазым дејил.\nЈердә о бири китабы ҝөрүрсән? Бу Мүгәддәс Китабдыр. Охудуғумуз һекајәләр онун әсасында јазылыб. Бөјүкләрдән хаһиш елә, сәнә бу һекајәләрдә ҝәтирилән ајәләри Мүгәддәс Китабдан охусунлар. Јеһова Аллаһа дүзҝүн хидмәт етмәк вә әбәди јашамаг үчүн анҹаг Мүгәддәс Китаб бизә лазыми билији верир. Буна ҝөрә дә Мүгәддәс Китабы мүнтәзәм өјрәнмәлијик.\nАмма буну да бил ки, Јеһова Аллаһ вә Иса Мәсиһ һаггында өјрәнмәк аздыр. Бизим Јеһова Аллаһ вә Иса Мәсиһ, һәмчинин онларын тәлимләри һаггында чохлу билијимиз ола биләр. Анҹаг бу, әбәди јашајаҹағымыза зәманәт вермир. Билирсән әбәди јашамаг үчүн башга нә етмәлијик?\nБиз өјрәндијимиз шејләри сонра һәјатымызда тәтбиг етмәлијик. Јәһуда Искарјот јадындадыр? О, Исанын 12 һәварисиндән бири иди. Јәһуданын да Јеһова вә Иса һаггында чохлу билији варды. Амма онун ахыры неҹә олду? О јаваш-јаваш өзүнү Аллаһдан чох севмәјә башлады вә Исаны дүшмәнләрә 30 ҝүмүш пула сатды. Буна ҝөрә дә Јәһуда әбәди јашамајаҹаг.\nБәс 69-ҹу һекајәдәки Ҝеһази јадындадыр? Ҝеһази она мәхсус олмајан палтара вә пула тамаһ салмышды. Бу шејләри ҝөтүрмәк үчүн јалан данышды. Бунун үчүн Јеһова Аллаһ ону ҹәзаландырды. Биз дә Аллаһын ганунларына гулаг асмасаг, Аллаһ бизи ҹәзаландырар.\nЈеһованын кечмишдә чохлу сәдагәтли хидмәтчиләри дә олуб. Биз дә онлара охшамаг истәјирик, елә дејилми? Мәсәлән, балаҹа Шамуели ҝөтүрәк. Јадындадыр, 55-ҹи һекајәдә охумушдуг ки, о, ибадәт чадырында хидмәт етмәјә башлајанда дөрд-беш јашы варды. Бәли, јашындан асылы олмајараг, сән Јеһоваја һәр вахт хидмәт едә биләрсән.\nӘлбәттә, биз һамымыз Иса Мәсиһә бәнзәмәк истәјирик. О, ушаг јашларында да мәбәддә инсанларла ҝөјдәки Атасы һаггында данышырды. Буну 87-ҹи һекајәдән ҝөрмәк олар. Ҝәл биз дә онун кими олмаға чалышаг. Ҝәл ҝөзәл Аллаһымыз Јеһова вә Онун Оғлу Иса Мәсиһ һаггында имканымыз дахилиндә һамыја данышаг. Әҝәр бунлары едәриксә, онда Аллаһын јер үзүндә јарадаҹағы Ҹәннәтдә әбәди јашајаҹағыг.\nЈәһја 17:3; Мәзмур 145:1–21.\nЈол, һәгигәт, һәјат\nИнҹилдә јер алан Иса пејғәмбәрин тәлимләри вә етдији ишләр һәјатынызы дәјишә биләр.\nМҮГӘДДӘС КИТАБ НӘ ӨЈРӘДИР?\nАллаһ инсанлар үчүн белә ҝүн арзулајырды?


Q=0	C=0	SS=0	LS=0	PS=0	DC=0	LC=0	SD=0	BS=1	G0=8	G1=6	G2=3	DLID=az_RU	BODY=Nur-az.com - ГУРАНИ-МӘҸИДДӘ ГӘЛБ, ҜӨЗ ВӘ ГУЛАГ ҺАГГЫНДА\n09 Апрел 2018\nГУРАНИ-МӘҸИДДӘ ГӘЛБ, ҜӨЗ ВӘ ГУЛАГ ҺАГГЫНДА\nГәлб вә ҝөзүн фәалијјәт саһәси чешидлидир\nСуал: Гурани-мәҹиддә бујурулур: “Аллаһ онларын гәлбләринә вә гулагларына мөһүр вурмушдур. Ҝөзләриндә дә пәрдә вардыр.” (“Бәгәрә”, 7.) Нә үчүн бу ајәдә гәлб вә ҝөз ҹәм һалда, гулаг исә тәк һалда ишләдилмишдир?\nҸаваб: Бәзи тәфсирчиләрин фикринҹә, ајәдәки “ҹәм” кәлмәси “гулаг” јох, ешитмә кими тәрҹүмә олунмалыдыр. Ешитмә исә мәсдәр олдуғундан әлавә едилдији кәлмәнин һалы илә мүәјјәнләшир. Јәни ајә “Аллаһ онларын гәлбләринә вә ешитмәсинә мөһүр вурмушдур” кими тәрҹүмә олунарса, “ешитмә” “онлар” кәлмәсинә бағландығындан ҹәм форманы билдирәр.\nБашга бир груп тәфсирчи исә гулаг кәлмәсинин тәк һалда ишләнмәсини гулағын мәһдуд фәалијјәти илә әлагәләндирмишләр. Онларын фикринҹә, гәлб вә ҝөзүн фәалијјәт саһәси чешидлидир. Мәсәлән, ҝөз рәнҝләри, өлчүләри һисс едир, гәлб исә кәдәр, севинҹ, гәзәб кими һиссләри јашајыр. Гулағын исә јеҝанә фәалијјәти сәсин ешидилмәсидир. Һәгигәтән дә, гулаг мүхтәлиф сәсләр ешитмиш олса да, онун фәалијјәт саһәси ҝөзүн фәалијјәт саһәси кими рәнҝарәнҝ дејил.


Q=11	C=5	SS=5	LS=5	PS=5	DC=0	LC=0	SD=0	BS=1	G0=13	G1=10	G2=4	DLID=az_RU	BODY=Иса Мәсиһ ҝәләҹәкдә нәләр едәҹәк? | МҮГӘДДӘС ЈАЗЫЛАРА АИД СУАЛЛАРА ҸАВАБ\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Конго Литва Македонија Малта Непал Нидерланд Норвеч Тувалу Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара болгар га газах ган гуарани гырғыз дхолуо еве ермәни естон ефик занде зулу ибо иврит илок инҝилис испан италјан каонде каталан кечуа (Боливија) кикујју кимбунду кинјаруанда кирунди кисонге кореја коса крио лингала лози луганда малагаси малај мајја маҹар море нзема нјанека осетин пангасинан папјаменто (Аруба) папјаменто (Күрасао) полјак португал пәнҹаб румын рус санго себуан сепеди серб серб (латын) сесуто (Лесото) сетсвана сингал словак словен сранан-тонго суаһили суаһили (Конго) тагалог таи татар тви тетела тигре тсонга тумбука түрк умбунду фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон әрәб өзбәк\nИса Мәсиһ ҝәләҹәкдә нәләр едәҹәк?\nЕрамызын 33-ҹү илиндә Иса пејғәмбәр едам едилди, дирилди вә ҝөјә гајытды. Хејли мүддәтдән сонра она тахт-таҹ верилди (Даниел 7:13, 14). Ҝәләҹәкдә Иса бир Падшаһ кими јер үзүндә сүлһү бәргәрар едәҹәк вә јохсуллуғу арадан ҝөтүрәҹәк. (Мәзмур 72:7, 8, 13 ајәләрини охујун.)\nИса Мәсиһ јер үзүндәки һагсызлығы тәмизләјәҹәк\nБәшәријјәт үзәриндә падшаһлыг етмәк һүгугуну алан бир шәхс кими, Иса Мәсиһ мөһтәшәм ишләри һәјата кечирәҹәк. Аллаһын она вердији ҝүҹ сајәсиндә о, инсанлары камиллијә доғру апараҹаг. Онлар бир даһа гоҹалыб-өлмәјәҹәкләр вә јер үзүндә хошбәхт јашајаҹаглар. (Јәһја 5:26—29; 1 Коринфлиләрә 15:25, 26 ајәләрини охујун.)\nИса Мәсиһ һал-һазырда һансы ишлә мәшғулдур?\nО, һал-һазырда һәгиги давамчыларынын һәјата кечирдији үмумдүнја тәблиғ ишинә рәһбәрлик едир. Онун давамчылары адамлара баш чәкир вә Аллаһын Падшаһлығынын ҝөрәҹәји ишләрдән данышырлар. Иса вәд етмишди ки, Аллаһын Падшаһлығы инсан һакимијјәтләринә сон гојана гәдәр о, өз давамчыларына дәстәк олаҹаг. (Матта 24:14; 28:19, 20 ајәләрини охујун.)\nӘсил давамчыларындан ибарәт олан јығынҹаглар васитәсилә Иса инсанлара ән јахшы һәјат јолуну ҝөстәрир. О, бу пис системи дағыдыб јер үзүндә Аллаһын вәд етдији Ҹәннәти бәрпа едәнә гәдәр онлара рәһбәрлик едәҹәк. (2 Петер 3:7, 13; Вәһј 7:17 ајәләрини охујун.)


Q=12	C=3	SS=3	LS=6	PS=6	DC=0	LC=0	SD=0	BS=2	G0=27	G1=17	G2=7	DLID=az_RU	BODY=Әшија 57 | Онлајн Мүгәддәс Китаб | Јени дүнја тәрҹүмәси\nСалеһләрин вә садиг адамларын вәфаты (1, 2)\nИсраилин руһани фаһишәлији (3—13)\nФағырлара тәсәлли (14—21)\nПис адамлар дәниз кимидир (20)\nШәр адамлар сүлһ ҝөрмәјәҹәк (21)\n57 Салеһ адам мәһв олур,Мәһәл гојан јохдур. Садиг адамлар ҝөтүрүлүр*,+Амма дәрк едән јохдур ки,Салеһ инсан бәлаја ҝөрә* ҝөтүрүлдү. 2 О, динҹлијә говушур. Доғрулугла јеријәнләрин һамысы өз јатағында* јатыр. 3 «Сиз исә, еј ҹадуҝәр гадынын оғуллары,Еј, зинакарын,Фаһишәнин балалары, јахын ҝәлин. 4 Кими мәсхәрәјә гојурсунуз? Кимә ағзынызы јекә ачыб дил чыхарырсыныз? Сиз ки асилик өвлады,Јалан нәслисиниз,+ 5 Нәһәнҝ ағаҹлар арасында,+Ҝур јарпаглы һәр ағаҹын алтында шәһвәтлә аловлананлар,+Дәрәләрдә, гаја ојугларындаҮшаглары кәсәнләр нәслисиниз.+ 6 Сәнин пајын дәрәнин шүмал дашлары арасындадыр.+ Бәли, пајын бунлардыр. Чүнки шәраб тәгдимәсини онларын өнүндә төкүрсән.+ Инди буна бахыб разы галмалыјам? 7 Јатағыны јүксәк, уҹа дағда салырдын,+Гурбан ҝәтирмәк үчүн ора галхырдын.+ 8 Рәмзини гапынын, јан тахтанын архасында гојмушдун. Мәни атмышдын, әјнини сојунмушдун.Јухары галхыб јатағыны ҝениш ачырдын. Онларла әһд бағламышдын. Онларла бир јатагда јатмағы севирдин,+Ҝөзүнү онларын ҹинсијјәт үзвүнә дикиб бахырдын*. 9 Мәликин* јанына јағла,Чохлу әтирлә дүшүрдүн. Елчиләрини узаглара ҝөндәрирдин.Беләҹә, Мәзара* енмишдин. 10 Чохсајлы јолларында һеј әлләширдин,Һеч демәдин “ахы бу, мәнасыздыр”. Ҝүҹүнү тәзәләјирдин. Одур ки, јорулмаг билмирсән. 11 Кимдән хофланмышдын,Кимдән горхуб јалан данышмаға башламышдын?+ Мәни јада салмырдын.+ Һеч нәјә мәһәл гојмурдун.+ Мән динмәдим, һеч нә етмәдим,+ Она ҝөрә Мәндән горхмурдун. 12 Мән сәнин “салеһлијини”, ишләрини фаш едәҹәјәм,+Онларын сәнә хејри дәјмәјәҹәк.+ 13 Имдад диләјәндәДәст-дәст бүтләрин сәни хилас етмәјәҹәк.+ Онларын һамысыны күләк совураҹаг,Јүнҝүл меһ әсиб онлары апараҹаг.Мәнә пәнаһ ҝәтирән исә дијары мирас алаҹаг,Мүгәддәс дағыма саһиб олаҹаг.+ 14 Онда дејәҹәкләр: “Тикин, јолу тикин! Јол һазырлајын!+ Халгымын јолундакы манеәләри ҝөтүрүн!”» 15 Әбәди вар олан,+ исми мүгәддәс олан,+Уҹа, Улу Танры белә дејир: «Мәним мәскәним јүксәк, мүгәддәс јердәдир.+Һәм дә мәзлум, фағыр адамларын арасындадыр ки,Фағырын руһуну дирчәлдим,Зүлм чәкәнләрин гәлбини дирилдим.+ 16 Даим чәкишмәјәҹәјәм,Сонсузадәк гәзәбләнмәјәҹәјәм,+Јохса инсанын руһу зәифләјәр,+Нәфәси олан мәхлуглар тагәтдән дүшәр. 17 Онун һарам газанҹ далынҹа дүшдүјүнә гәзәбләнмишдим,+Бу ҝүнаһа ҝөрә ону вурдум, ондан үз дөндәрдим, она һиддәтләндим. Амма о, јенә дә хаинлијиндән әл чәкмәди,+ үрәји чәкән јолла ҝетди. 18 Онун јолларындан аҝаһам,Лакин она шәфа верәҹәјәм,+ бәләдчилик едәҹәјәм,+Өзүнә дә,+ јас тутанларына да тәсәлли верәҹәјәм».+ 19 «Мән дил бәһрәси һасил едирәм. Һәм узагда, һәм јахында олана битмәз сүлһ бәхш едиләҹәк,+Мән она шәфа верәҹәјәм», — дејир Јеһова. 20 «Пис адамлар исә чалхаланан, сакитләшмәк билмәјән,Сулары јосуну, лили үзә галдыран дәниз кимидир. 21 Шәр адамлар сүлһ ҝөрмәјәҹәк», — дејир Аллаһым.+\n^ Өлүм мәнасында.\n^ Диҝәр вариант: бәладан.\n^ Јәни гәбирдә.\n^ Ҝөрүнүр, бурада сөһбәт бүтләрә ибадәтдән ҝедир.\n^ Диҝәр вариант: падшаһын.


Q=4	C=1	SS=0	LS=2	PS=0	DC=0	LC=0	SD=0	BS=4	G0=215	G1=128	G2=26	DLID=az_RU	BODY=ДәЈәРЛИ ФҮРСәТЛәР - Аллаһын елчиси\nРәСУЛУЛЛАҺ (С) Вә әДәБЛәР\nЈЕМәЈИН Бә’ЗИ ГАЈДАЛАРЫ\nИслами гурумун тәшкили илә ујғун дәјәрләрин ҝерчәкләшмәси үчүн әлверишли шәраит јараныр. Бу гурумда сијаси мүдиријјәт вә гадын ҹәмијјәти олдугҹа ајыг олмалыдыр. Бу фүрсәт гәнимәт билинмәлидир. Гәрарлар исламын програмлары вә пејғәмбәрин ҝөстәришләри әсасында һәјата кечмәлидир. Гәрбпәрәстләрин һамыја ајдын олан идеалларына диггәтли олмаг лазымдыр. Еләҹә дә, јерсиз тәәссүб вә мәһдудијјәтләрдән чәкинмәк лазымдыр. Гадынларла мүнасибәтдә ислам елә тәгдим олунмалыдыр ки, ҹәмијјәт исламдан гачсын. Диггәтли олмаг лазымдыр ки, диндән узаглашманын әсас сәбәбләриндән бири һәмин бу јерсиз мәһдудијјәтләрдир. Бу ҝүнкү гәрбдән јорулмуш бахышлар бөјүк үмидлә ислами дәјәрләрә дикилмишдир. Сијаси вә иҹтимаи, гурумларын мәдәнијјәт гурумларынын мүһүм өһдәчиликләриндән бири гадын дәјәринин горунмасы вә ҹәмијјәтдә гадын фәаллығынын тәшкилиндә илаһи динин ҝүҹүнү ҝөстәрмәкдир.\nәдәб ағыл вә шәриәт нәзәринҹә әмәл едилмәси ҝөзәл рәфтарлардан биридир. Әдәб үстүнлүкләри олан рәфтарда ҝерчәкләшир. Мәсәлән, отурмағын мүхтәлиф формалары вардыр. Инсан ики дизи үстә вә ја ајагларыны узатмыш һалда отура биләр. Бә’зи отурушлар әдәбә ујғундурса, бир гисм отурушлар әдәбсизликдир. Ајдын олур ки, әдәбли рәфтарын ики хүсусијјәти вардыр. Әввәла, әдәб инсан рәфтарынын сифәтидир. Икинҹиси, әдәб салеһ вә мүбаһ (иҹазә верилмиш) рәфтарын сифәтидир. Әввәлки хүсусијјәтә ҝөрә әдәб әхлагдан ајрылыр. Чүнки әхлаг руһун сифәтидир вә инсанын мөһкәм руһијјәси әхлаг адланыр. Икинҹи хүсусијјәтә ҝөрә әдәб ҹазиз ишләрә аиддир. Һара иши әдәблә јеринә јетирмәк олмаз. Әдәб бәјәнилмиш рәфтара хасдыр. Әҝәр рәфтарын әсасы бәјәнилмәздирсә, о, әдәбли сурәт ола билмәз.\nБундан әлавә, әҝәр әхлаг сабит иш олсајды, бүтүн ҹәмијјәтләрдә онун өлчүсү ејни олмалы иди. Лакин әдәб иҹтимаи ишләрдә нисби, мүһитин ән’әнәләринә табе ола биләр. Ејни бир рәфтар сабит ме’јарлардан бәһрәләнсә дә бир мүһитдә әдәбли, диҝәриндә әдәбсиз сајыла биләр. Бүтүн һалларда әдәбин әсасы әгидә вә инсан әхлагыдыр. Бир ҹәмијјәтин адәт ән’әнәләри онун е’тигадыны әкс етдирир. Әдәб вә әхлаг арасында мөвҹуд фәргләри нәзәрә алараг әдәби ајрыҹа нәзәрдә кечирмәли олур.\nҺәр бир инсанын әдәби онун тәрбијәчисиндән асылыдыр. Һәр бир шәхс өз әдәбини иҹтимаи үнсијјәтләрдә ҝөстәрир. Тәрбијјәчи нә гәдәр үстүн оларса, башгаларына да јахшы әдәб өјрәдәр.\nПејғәмбәрләрин (с) тәрбијәчиси Аллаһ-таала олдуғундан онларын әдәби ән үстүн әдәбдир. «Аллаһ-таала өз пејғәмбәрини үстүн әдәбли етмишдир» («Кафи» 3-ҹи ҹилд). Аллаһ өз пејғәмбәрләрини, хүсусилә дә Рәсулуллаһы (с) ән әгидәли, ән әхлаглы, ән әдәбли гәрар вермишдир. Һәзрәт бүтүн саһәләрдә башгалары үчүн нүмунәдир. Бу һиссәдә ујғун мәсәләјә тохунуруг.\nИлаһи динләр инсаны иҹтимаи рабитәләрә рәғбәтләндирир. Бу хүсусијјәт исламда даһа габарыг нәзәрә ҝәлир. Ислам инсанлара тәркидүнјалығы, ҹәмијјәтдән кәнара чәкилмәји гадаған едир. Дини вә гејри-дини олмагла ҹәмијјт ики һиссәјә ајрылыр. Гејри-дини мүһитдә әлагә, үнсијјәт јарадылмасы рәдд олунуб. Инсаны үсуллар әсасында рабитә јаратмаг бәјәнилир. Күфр, нифаг дәстәси илә рабитәләр дини бахымдан рәдд едилмишдир. Фитнәкарларла үнсијјәт сахламаг олмаз.\nДиндә үнсијјәт, рабитә, сәмимијјәт ҝөстәриши верилир ки, дини ҹәмијјәт бир аиләнин үзвләри кими олсунлар. «Еј иман ҝәтирәнләр, сәбр един, дөзүн, һазыр олун» («Али-имран» 200). Дин ҹәмијјәтә гардашлыг ҝөстәриши верир. Ислам дини бир јығыны бир-биринә бағлы аилә адландырыр. «Мө’минләр бир-бирләри илә гардашдырлар» («Һүҹүрат» 10).\nРАБИТәЛәР Вә МЕ’ЈАРЛАР\nДин үнсијјәтләрин јаранмасында өз төвсијәләрини верир. Гејри-дини гурумда рабитәләрин ме’јары ҹәмијјәтдә мөһтәрәм сајылан инсан һүгугларыдыр. Мәсәлән, мүгавиләләрә һөрмәт, әманәтчилик, доғру данышыг, еләҹә дә хәјанәт вә зүлмдән чәкинмәк. Дин бу барәдә бујурур: «Халгла инсани ме’јарлар әсасында рәфтар ет – истәр мүсәлман олсун, истәрсә динсиз!» «Бәгәрә» сурәсиндә бујурулур: «Халгла јахшы рәфтар ет». «Нәһҹүл-бәлағәдән» охујуруг: «Халгла меһрибанлыгла долу гәлблә рәфтар ет. Чүнки халг ики дәстәдир – ја сәнин дин гардашындыр, ја да јараныш јолдашын». Әҝәр дин гардашын олмаса да, сәнин кими бир инсандыр. Онларын инсани һүгуглары мөһтәрмдир.\nДин бүтүн ҹәмијјәтләрдә һамыја аид олан мөһкәм ме’јарлар мүәјјән едир. Башгалары үчүн пислик арзулама, өзүн үчүн арзуладығыны башгалары үчүн дә арзула! («Үсуле-кафи» 2-ҹи ҹилд).\nБу ме’јарларын чичәкләнмәсиндә Рәсулуллаһын (с) үсулу һамы үчүн нүмунәдир. О, иҹтимаи мүнасибәтләрдә инсани вә илаһи һүгуглара һәјат верди. О, халгла хош үзлә, ширин рәфтар едир, кин вә аҹылыгдан чәкинирди. («Бәһар» 16-ҹы ҹилд).\nО, башгалары илә гаршылашанда биринҹи салам верәрди. Салам вермәк өз мүнасибәтини билдирмәкдир.\nО, инсанлара өз рәфтарында фәрг гојмаз, ејни ҹүр јанашарды. Варлыја, касыба фәрг гојмазды. («Бәһар» 7-ҹи ҹилд). «Һүҹүрат» сурәсиндә бујурулур: «Еј иман ҝәтирәнләр, сизи бир киши вә бир гадындан јаратдыг. Сонра бир-биринизи таныманыз үчүн сизи халглара вә гәбиләләрә ајырдыг. Аллаһ јанында ән һөрмәтли оланыныз пис әмәлләрдән даһа чох чәкинәнәнләриниздир». Фәрг һансы тајфадан олмагда јох, һансы фәзиләтә малик олмагдыр.\nКАСЫБЛАРЛА БИР СҮФРәДә\nҺәзрәт касыблара һөрмәт гојдуғу үчүн онларын дә’вәтини гәбу едирди. Әл ҝөрүшәндә ҝөрүшдүјү адам әлини чәкәнәдәк ҝөзләрди. («Бәһар» 7-ҹи ҹилд). Кимсәнин истәјини рәдд етмәзди. Бүтүн бу рәфтарлар һәзрәтин рәһбәр олдуғу, халгла үнсијјәтдә олдуғу вахта тәсадүф едир. Һансы ки, Рәсулуллаһ (с) үчүн вахт олдугҹа гијмәтли иди. Бә’зиләри буну анламадығындан саатларла һәзрәтин вахтыны алырдылар. Һәтта онун еви иҹларслар мәканына дөнмүшдү. Һәзрәт өз һәјасына ҝөрә бу адамлара бир сөз демәдијиндән Аллаһ-таала бу мөвзуда бујуруглар ҝөндәрди. Рәсулуллаһ (с) бир шәхслә данышаркән үзүнү јана тутмаз, там үзбәүз данышарды.\nДанышыг инсанлар арасында ән асан вә ән үмуми рабитә васитәсидир. Ики инсанын илк ҝөрүшүндә бу бөјүк илаһи не’мәтдән истифадә етмәклә мәгсәдләр ајдынлашыр. Данышытын ики ҝөзәллији вардыр: Бири сөһбәтин мә’насы, диҝәри заһири ҝөзәллијидир. Бир инсанын данышығы мә’налыдырса, бу ҝөзәллијин биридир. Мә’на илә јанашы заһири ҝөзәллик дә оларса, һәр ики ҝөзәллик әлдә едиләр. Аллаһ бујуруғу олан Гур’ан там һалда һәр ики ҝөзәллијә маликдир. «Зумәр» сурәсиндә бујурулур: «Сүбһан Аллаһ ән ҝөзәл сөзләри назил етди. Гур’ан бир китабдыр ки, онун ајәләри бир-биринә охшар, бир-биринә нәзарәт едәндир». Гур’ан өзү ҝөзәл олдуғу үчүн башгаларына да ҝөзәл данышмаг ҝөстәриши верир. «Халгла ҝөзәл данышын» («Бәгәрә» 83). «Мәним бәндәләримә де ки, даим ән ҝөзәл сөз данышсынлар. Шејтан онлары пис данышға вадар едир ки, дүшмәнлијә сәбәб олсун» («Исра» 53). Гур’ан һеч бир һалда чиркин сөзләрә иҹазә вермир. Һәтта динсизләрә дә пис сөз демәјә јол верилмир. «Аллаһдан гејрисинә тапынанларла пис данышмајын, чүнки онлар да наданлыг үзүндән Аллаһла пис данышырлар» («ән’ам» 108).\nРәсулуллаһ (с) бу әдәбин тәҹәллисинин камил нүмунәсидир. Онун данышығы дәрин, мә’налы, ҝөзәл, бичимли, јериндә вә тә’сирли иди. онун данышығында артыг-әксик олмазды. («Бәһар» 16-ҹы ҹилд). Артыг кәлмәдән чәкинәрди. Данышыг гајдаларына там риајәт едәрди. Һәтта сөһбәти өзү кәсмәзди ки, гаршы тәрәф өзү кәссин. Гаршы тәрәф сөһбәтини кәсәнәдәк һәзрәт давам едәрди. О, бичимли вә арам данышарды. Данышығы сәлис вә доғру иди.\nДанышаркән гаршы тәрәфдән сәвијјәсини нәзәрә аларды. Данышығы нә гәдәр дәрин, ҝөзәл, һәгиги олса да, чох ширин иди. зарафат етсә дә, зарафаты һәгигәт оларды. Чох ајдын вә ҹазибәли данышарды.\nОнун бујуругларындан бә’зиләринә диггәт един:\n«әл верән әл тутандан үстүндүр».\n«Башгаларына меһрибанлыг ҝөстәрмәјән кәс кимсәдән меһрибанлыг ҝөзләмәмәлидир».\n«ән үстүн мә’рифәт Аллаһдан горхудур».\n«Ваҹиб әмәлләри јеринә јетирән кәс ән абид инсандыр».\n«Халгын хидмәтчиси онун ағасыдыр».\n«Инсанлары јахшы рәфтара чағыран кәс өзү јахшы рәфтар едән инсан кимидир».\n«Халгы ешитмәк Аллаһа мүхалиф олмамагдыр».\n«Јахында еһтијаҹлы ола-ола (башгасына) сәдәгә рәва дејил».\nБашгаларынын һүзурунда отуруб-дурмағын мүхтәлиф формалары вардыр. Бу шәраитдә әдәбли инсанлар әдәбсиз инсанлардан сечилирләр. Өзүнү гурмуш, нәфс истәкләрини ҹиловламыш инсанлар башгаларынын һүзурунда әдәбли әјләширләр. Сүст вә ирадәсиз инсанлар исә ајагларыны мүхтәлиф ҹүр узадыб јығараг әдәбсиз һалда отурурлар. Рәсулуллаһ (с) бу саһәдә дә башгалары үчүн бир өрнәкдир. О, отуруб-дураркән даим Аллаһы зикр едәрди, һеч вахт отурмаг үчүн хүсуси бир јер нәзәрдә тутмазды. чалышарды ки, мәҹлисин ашағы һиссәсиндә әјләшсин. («Бәһар» 16-ҹы ҹилд). Онун һөрмәтинә кимсәнин ајаға дурмасыны севмәзди әҝәр бир шәхс онун һөрмәтинә башгаларынын ајаға дурмағыны ҝөзләјирсә, демәк өзүнү јухары тутур вә бу да ҝүнаһдыр. Она ҝөрә дә белә шәхс ҹәһәннәм одуна дүчар олаҹагдыр. «Онун үчүн ајаға дурулмасыны истәјән адамын јери оддур» («Бәһар» 76-ҹы ҹилд).\nҺәзрәт адәтән үзү гибләјә отурарды. («Бәһар» 16-ҹы ҹилд). О, өзү үчүн јер һазырламагдан чәкинәр вә башгаларыны да бу худпәсәнд ишдән чәкиндирәрди. Һәзрәт отураркән сөјкәниб, тәкјәләниб отурмазды. О, үч ҹүр отурарды: (әрәби) тәшәһһүд һалындакы кими ики дизи үстә, ја да бир ајағыны јығыб, о бирини онун үзәринә гојарды. («Бәһар» 16-ҹы ҹилд).\nРуһун гидаланмасы кими ҹисмин дә гидаланмасы инсан үчүн бир вәзифәдир. Ҹисмин мүнасиб гидаларла вә витаминләрлә тә’мини бәдән енержисини сахламагла јанашы, ону хариҹи амилләрин тә’сиринә гаршы мүгавимәтли едир. Садә вә витаминли гидалар енержини вә сағламлығын тә’мини үчүн чох мүнасибдир. Гидаларын азлығы, еләҹә дә һәддиндән артыг гидаланма организмә дағыдыҹы тә’сир ҝөстәрир. Бу мәсәләләрин арашдырылмасы мөвзумуздан кәнардыр. Садәҹә буну билмәк лазымдыр ки, инсанын психоложи дуруму вә гидаланма гајдаларына әмәл олунмасы инсанын сағламлығында әһәмијјәтли рол ојнајыр. Бүтүн саһәләрдә инсана јол ҝөстәрән дин бу саһәдә дә она һејвандан фәргли илаһи әдәбләр төвсијә едир. Гур’ан тәам барәсиндә бујурур: «Инсан өз тәамына нәзәр салмалыдыр» («әбәс» 24). Ајә бу мә’нада ола биләр ки, инсан једијини һалал вә ја һарам олмасына диггәт јетирмәлидир. Бу инсанын руһи һалы илә бағлыдыр ки, инсан једијинә бахмајанда дад билмир.\nәһли-бејт вә пак итрәт бу ајәнин тәфсириндә руһун гидасыны да әлавә едирләр. Имам Багирдән (ә) нәгл олунуб ки, «елминизин мәнбәси барәдә, онун һарада гидаланмасы һаггында дүшүнүн» («Тәфсире Сафи» 2-ҹи ҹилд). Әслиндә бу руһун гида илә тә’мини үчүн бир ҝөстәришдир.\nДиҝәр диггәт едиләси мәсәлә тәма јејәркән бу не’мәтләрин саһиби олан Аллаһ-тааланын јад едилмәсидир. Аллаһын зикри руһун илаһилији вә сакитлијинә сәбәб олур. Аллаһын зикри илә јејилән тәам даһа дадлы олуб, бәдәнә даһа јахшы ҹәзб олунур вә сағламлығы тә’мин едир. Рәсулуллаһ (с) јолу истәкләринин тә’мининдә инсан кими јашамаг истәјәнләрә ҝөстәришдир. Дејиләнләрдән әлавә јемәк заманы диггәт едиләси бә’зи нөгтәләр вардыр.\nҺәзрәт сүфрә кәнарында тәвазөкар бир бәндә кими отурарды. Бәдәнин ағырлығыны сол омба үстүнә саларды. Јејәркән тәкјәләнмәзди. («Мустәдрак» 16-ҹы ҹилд). «Аллаһын ады илә башлар, ики лохма арасында Аллаһы зикр едәрди». Дејиләнләр инсанын диггәтини не’мәтләрин саһибинә јөнәлдир. О, һеч вахт чох јемәз, әлини бир тәама узаданда бујурарды: «Аллаһын ады илә, Худаја, бизим үчүн мүбарәк бујур» («Бәһар» 16-ҹы ҹилд). Һеч бир јемәји пис сајмазды. Мејли оланда јејәр, олмајанда јемәзди. Һәзрәт тәкликдә јемәји хошламазды. «Онун үчүн ән јахшы тәам ҹәм һалда олан тәам иди». Јемәјә һамыдан габаг башлајар вә һамыдан сонра әлини сүфрәдән чәкәрди. Мәгсәд башгаларыны тәләсдирмәмәк иди. Сүфрәдә өз гаршысында оланлардан јејәрди. Гајнар хөрәк јемәзди. Једији арпа чөрәји тәк садә тәамлар оларды. Һеч вахт буғда чөрәји јемәзди. Хурма кими гүввәли шејләрлә мејлли иди. («Бәһар» 16-ҹы ҹилд).\nБурада да илаһи гајдалара риајәт едәрди. Аллаһын ады илә башлајарды. Сују бирнәфәсә ичмәзди. Һәр дәфә «Бисмиллаһ» дејәрәк үч дәфәјә гәбул едәрди. Бирнәфәсә су ичмәк бөјрәјә зәрәрдир вә гарынын бөјүклүјүнә сәбәб олур. Бујурарды ки, «дүнја вә ахирәтдә ән ички судур» («Бәһар» 16-ҹы ҹилд). Артыг бу ҝүн ујғун кәламларын мә’насы ајдын олур. Сағламлыгда сујун бөјүк ролу вардыр. Һеч бир ички сују әвәз едә билмәз. Су бир чох хәстәликләрин дәрманыдыр. Бу ҝүн су мүалиҹәви су ады илә јад едилир.\nЈуху бағлы бир һадисә олса да, ади бир һал кими ҝөрүнүр. Инсан даим бу не’мәтдән фајдаланыр вә Аллаһ-таала инсанын јорғунлуғуну јуху васитәсилә чыхарыр. «Јухунузу сакитлик сәбәби гәрар вердик» («Нәба» 9). Илк бахышдан гәрибә һеч бир шеј јохдур. Лакин јуху инсан үчүн диҝәр бир һәјатдыр. Јатаркән јуху ҝөрүлмәси инсан руһунун ганадланмасыдыр. Она ҝөрә дә рәвајәтдә Рәсулуллаһ (с) јухуну ахирәт аләминә, өлүмә охшадыр. «Јуху өлүм кимидир» («Бәһар» 73-ҹү ҹилд). Аллаһ-таала јуху һаггында бујурур ки, јухуда инсанын руһу чыхыр вә Аллаһын јанына галхыр. Аллаһ истәдији һалда руһ елә орадаҹа галыр вә бу һал өлүмдүр. Јох әҝәр руһ ҝери гајыдарса, инсан јухудан ојаныр. «Аллаһ онларын ҹанларыны өлдүкләри заман, өлмәјәнләрин ҹанларыны исә јухуда алар. Өлүмүнә һөкм олунмуш кимсәләрин ҹанларыны сахлајар, диҝәрләринин ҹанларыны исә мүәјјән бир мүддәтәдәк гајтарар» («Зумәр» 42). Ајдын олур ки, бүтүн хүсусијјәтләри билинмәсә дә јуху јалныз јорғунлуғун чыхарылмасы мәгсәдини дашыјан садә бир шеј дејил.\nәҝәр јуху инсан үчүн башга бир һәјатдырса, онун гајдалары вә ҝөстәришләри олмалыдыр. Дин бу саһәдә јол ҝөстәрир. Рәсулуллаһ (с) вә диҝәр дин рәһбәрләриндән нәгл олунуб ки, инсан дәстәмазлы һалда вә үзү гибләјә јатмалыдыр. («Бәһар» 73-ҹы ҹилд). «Дәстәмаз алыб јатан кәс јухуда өләрсә, шәһиддир». Дин төвсијјә едир ки, истәр јуху, истәрсә ојаглыг заманы Аллаһы унутмамалыдыр. Она ҝөрә дә чох тә’кид едилиб ки, јуху заманы имкан дахилиндә бә’зи зикрләр вә Гур’ан ајәләри охунсун. Мәсәлән, «Ајәтәл-күрси», «Төвһид», «Тәкасүр», «Вагеә» сурәләри, «Шәһид әллаһ» ајәси гираәт едилсин. Пејғәмбәрдән сифариш олунуб ки, һәзрәт Зәһра (ә) тәсбиһаты дејилсин.\nҺәзрәт јухудан ојанандан сонра сәҹдә едәр, бу дуаны охујарды: «Һәмд олсун о Аллаһа ки, бизи јатағымыздан галдырды. Әҝәр истәдији, гијамәтәдәк јатагдаҹа сахларды». Һәзрәт јатмаздан габаг вә ојанандан сонра мисвак чәкәрди (дишини тәмизләрди). («Бәһар» 73-ҹы ҹилд).\nҮЗҮ ГИБЛәЈә ЈАТМАГ\nҮзү гибләјә јатмағын неҹәлијиндә ики бахыш вардыр. Бә’зиләринин фикринҹә ајаглар үзү гибләјә олмалыдыр. Неҹә ки, инсан ҹанвермә һалында үзү гибләјә узадылыр.\nИкинҹи бахыша әсасән гәбирдәки кими гиблә истигамәтиндә синә, гарын дајанмалыдыр. Бир чох рәвајәтләр икинҹи бахышы тәсдигләјир. Рәвајәтә ҝөрә һәрзәр јатанда сағ тәрәфи үстә јатар вә сағ әлини сағ үзүнүн алтына гојармыш. Бу диҝәр бир рәвајәтдә дә нәгл олунмушдур. Бу тә’бир әлидән (ә) дә ешидилмишдир. Чохлары биринҹи бахышы сечсәләр дә икинҹи бахыш даһа реал ҝөрүнүр. Әҝәр һәзрәт үзү гибләјә јатырмышса, бу о заман мүмкүн олур ки, о, сағ тәрәфи үстә јатмыш олсун.\nБә’ЗИ ДИҜәР ГАЈДАЛАР\nҺәзрәтдән (с) нәгл олунмуш гајдалар чохдур. Һәзрәт миникдә оланда кимсәнин онун јанынҹа пијада ҝетмәсинә иҹазә вермәзди. Неҹә олар ки, бир инсан раһатҹа ат белиндә ҝетсин, о бири исә мин бир әзијјәтлә онун ардынҹа сүрүнсүн?! Бу һал инсанын өзүнү үстүн тутмасындан данышыр. Һәзрәт јол ҝедәркән башыашағы, вүгарлы, ити ҝедәрди. Өзүнү аҹиз, сүст ҝөстәрмәзди. Отуранда әтрафдакылар дөврә вуруб отурардылар. Ағ рәнҝли либаслар ҝејәр вә буну башгаларына да төвсијјә едәрди. Бујарарды ки, өлүләринизи дә ағ парчаја бүкүн. Даим сәлигәли вә әтирләнмиш оларды. Әтир еһтијаты јемәк еһтијатындан чох оларды. Башга бир һәдисдә дејилир ки, мө’мини әтирләмәк үчүн су кифајәтдир. Әтир алмаға гадир олмајан адам бәдәнини, либасыны јумагла әтирләнә биләр. («Вәсаил» 2-ҹи ҹилд). Хүсуси илә дә јај фәслиндә инсан бәдәни тез ијләнир. Әҝәр гајдасынҹа јујунса, ајагларыны јујуб ҹорабыны дәјишсә, һеч вахт башгалары онун гохусундан нараһат олмаз. Даим дишини јујар, мисвак чәкәрди. Рәвајәтә ҝөрә мисвакла ики рәк’әт намаз јетмиш рәк’әт мисваксыз намазда нүстүндүр. Кимсәдә ејб ахтармаз, кимсәнин сирри илә марагланмазды. Сүкуту ?? дөрд гисм иди. Дөзүм, һушјарлыг, һамыја ејни нәзәр салма, тәфәккүр. Бир шәхслә данышанда үзбәүз дајанарды. Кимсәни инҹитмәз, үзүрүнү тез гәбул едәрди.\nҜүлүмсәнәрди, амма гәһгәһә чәкмәзди. Заһиринә диггәтли иди. евдән чыханда ҝүзҝүјә бахар, сачыны дарајыб, гајдаја саларды. Јалныз бу һалда бир јерә ҝедәр вә бу гајдалары башгаларына да төвсијјә едәрди. («Вәсаил» 81-ҹи ҹилд).\nАЛЛАҺЫН ЕЛЧИСИ 1\nҮЧ ГәЛәМ, ИКИ ХәТәР! 4\n1-ТәҺРИФ ГәЛәМИ 4\n2-ТәГЛИД ГәЛәМИ 6\n3-ТәҺГИГ ГәЛәМИ 6\nИДЕАЛЫ ТАНЫМА 7\nАЛЛАЫН РәСУЛУ (С) ҺәЈАТ НҮМУНәСИДИР 8\nБИРИНҸИ ҺИССә 11\nБә’СәТДәН әВВәЛКИ ҺАДИСәЛәР БАХЫШ 11\nМәККә Вә ЈА НУР ДИЈАРЫ 11\nТӨВҺИД ЕВИНИН БәРПАСЫ 12\nИБРАҺИМИН (ә) ИСТәКЛәРИ 13\nИБРАҺИМ ДИНИНИН ДАВАМЫ 14\nМәККәДә БҮТПәРәСТЛИК Вә әМРУ ИБНИ ЛУҺәЈЈ 14\nәМУРУН ҺәРәКәТИНИН СәБәБИ 15\nМәДәНИЈЈәТ Вә әРәБ 16\nҺәЗРәТ ПЕЈҒәМБәРИН (С) әСИЛ-НәСЛИ 17\nПЕЈҒәМБәР (С) НәСЛИНИН Е’ТИГАДЫ 18\nӘбдүл МҮТәЛЛИБ 21\nӘбдүл МҮТәЛЛИБ МҮВәҺҺИДЛИЈИН МҮДАФИәСИНДә 22\nБЕ’СәТДәН әВВәЛ ПЕЈҒәМБәРИН (С) ДИНИ 25\nГҮРУБСУЗ ҜҮНәШИН ДОҒМАСЫ 28\nДОҒУМ ҺАДИСәЛәРИ 28\nҺАДИСәЛәРИН СәБәБИ 29\nАД ГОЈМА 30\nӨВЛАДЛАРА АД ГОЈМА 31\nСҮДәМәРЛИК ВАХТЫ 31\nҺәЛИМә СәДИЈЈә 32\nҺәЛИМәНИН ХАТИРәЛәРИ 33\nӘбу Талиб Вә ПЕЈҒәМБәРИН (С) ҺИМАЈәСИ 34\nҺәЗРәТИН (С) ПОРТРЕТИ 35\nРАҺИБ БҮҺЕЈРА 36\nМәЗЛУМЛАРЫН МҮДАФИәСИ 37\nГАРА ДАШЫН МәНШәЈИ 37\nҺаРАМ АЈЛАРЫН ҺӨРМәТИ 38\nХәДИҸәНИН ЕЛЧИЛИЈИ 40\nДИҜәР ИЗДИВАҸЛАР 42\nЗәҺәРЛИ ГәЛәМЛәР 43\nИЗДИВАҸЛАРЫН СәБәБИ 44\nГУР’АНДА ПЕЈҒәМБәР ЗӨВҸәЛәРИ 45\nГУР’АНДА ПЕЈҒәМБәР (С) ЗӨВҸәЛәРИНИН МҮДАФИәСИ 46\nҺҮГУГИ ШәХСИЈЈәТ 47\nПЕЈҒәМәБРИН (С) ӨВЛАДЛАРЫ 48\nӨТәНЛәРә БИР БАХЫШ 49\nИКИНҸИ ҺИССә 50\nБәШәРИ БЕ’СәТ (МИССИЈС) 50\nБәШәРИ БЕ’СәТә ҺАЗЫРЛЫГ 50\nБәШәРИ РИСАЛәТ 52\nҜИЗЛИ РИСАЛәТ 53\nАШКАР Дә’ВәТ 54\nПЕЈҒәМБәРИН ҺИҸРәТИ 55\nПЕЈҒәМБәР ШәҺәРИ Вә МәГСәДЛәРИН Тә’МИНИ 56\nРИСАЛәТИН ҺәДәФЛәРИ 58\n3-СИЈАСИ РәҺБәРЛИК 60\n4-ВИЛАЈИ ҺӨКУМәТ 63\n1-СИЈАСИ әН’әНәЛәРИН ИСәТЈИР 63\nВИЛАЈИ ҺӨКУМәТИН МәГСәДИ 64\n2-ДИНИ ВИЛАЈәТ 65\nВИЛАЈәТИН ИСТәЈИ 66\n1-АҒЫЛЫН ҜӨСТәРИШИ 68\n2-ПЕЈҒәМБәР ЈОЛУ 70\n3-ДИНИ әСәРЛәР 71\nХАЛГ Вә ИҸТИМАИ әДАЛәТ 72\nРәВАЈәТЛәР Вә СИЈАСИ ИДАРәЧИЛИК 73\nРИСАЛәТЛә ЈАНАШЫ ИМАМәТ 74\nИЛАҺИ НИЗАМ Вә ХАЛГЫН ИШТИРАКЫ 75\nСИЈАСәТ Вә МҮГәДДәСЛИК 76\nМҮГәДДәС СИЈАСәТ 77\nБәНИ-ИСРАИЛ МәДәНИЈЈәТИ 78\nИКИ СИЈАСәТИН ФәРГИ 79\nДИНИ ИСТИБДАД 79\nИСТИБДАДЫН БАШЛАНҒЫҸЫ 79\nКИЛСә Вә ДИНИ ИСТИБДАД 81\nВәҺЈ ИДЕЈАЛАРЫНЫН ҜЕРЧәКЛәШМәСИ 81\n1-ЈАХШЫ СИФәТИН ӨЛЧҮСҮ 82\n2-әГИДә, ХАСИЈЈәТ, РәФТАР 83\n3-әХЛАГ Вә ХАРАКТЕРИН әСАСЫ 84\nРәСУЛУЛЛАҺ (С) Вә ПәРәСТИШ 85\nНАМАЗ Вә ҜЕҸә ОЈАГЛЫҒЫ 85\nҜЕҸә НАМАЗЫ 85\nРәСУЛУЛЛАҺ (С) Вә ЗӨҺД 88\nЗӨҺД НәДИР? 88\nЗӨҺДҮН Тә’СИРИ 89\nРУҺАНИЛәР ПЕЈҒәМБәР (С) ВАРИСИДИРЛәР 90\nРәСУЛУЛЛАҺ Вә САДәЛИК 91\nРәСУЛУЛЛАҺ (С) Вә ХАЛГЛА ЈАХЫНЛЫГ 92\nРәҺБәРЛИК ЕВИ 94\nРәСУЛИЛЛАҺ (С) Вә МәС’УЛИЈЈәТЛәРИН ГәБУЛУ 94\nРәСУЛУЛЛАҺ (С) Вә ДӨЗҮМЛҮЛҮК 95\nРәСУЛУЛЛАҺ Вә ФәДАКАРЛЫГ (ТәҺЛҮКәЛәРИН ГәБУЛУ) 97\nРәСУЛУЛЛАҺ (С) Сә’ЈЛәР Вә ГУРУҸУЛУГ 99\nРәСУЛУЛЛАҺ (С) АҒЫЛ НУРУ Вә ҜҮЗәШТә ҜЕТМә 100\nАҒЫЛ НУРУНУН СәМәРәСИ 102\nРәСУЛУЛЛАҺ (С) МӨҺКәМЛИК Вә ГәТИЈЈәТ 103\nРәСУЛУЛЛАҺ (С) Вә әДАЛәТИН МӨҺКәМЛәНМәСИ 105\nРәСУЛУЛЛАҺ (С) Вә ИНСАНПәРВәРЛИК 108\nРәСУЛУЛЛАҺ (С) Вә АЗАДЛЫГ 110\nАЗАДЛЫГ МәФҺУМУ 110\nАЗАДЛЫГ ҜЕРЧәКДә 110\n1-АЗАДЛЫГ, ЈОХСА ГУЛ ОЛМА 110\n2-әГИДә АЗАДЛЫҒЫ 111\n3-РәФТАР АЗАДЛЫҒЫ 112\n4-ИҸТИМАИ АЗАДЛЫГ 113\nАЗАДЛЫГ Вә ГАНУН 115\nРәСУЛУЛЛАҺ (С) Вә АИЛә 116\nАИЛә ГУРМАГДА МәГСәД 117\nАИЛә әСАСЛАРЫ 117\nРәСУЛУЛЛАҺ Вә УШАГЛАР 119\nУШАГЛАРЛА ЕЈНИЛИК 120\nУШАГЛАРЫ СЕВИНДИРМә 120\nУШАҒЫН ИСТәКЛәРИ 121\nУШАҒЫН ИҸИДИЛМәСИНДәН ЧәКИНМәСИ 121\nУШАГ ШәХСИЈЈәТИНИН ТәРБИЈәСИ 121\nРәСУЛУЛЛАҺ (С) Вә ҸАВАНЛАР 122\nҸАВАНЛАРА Тә’ЛИМ 123\nҸАВАНЛАРА ВәЗИФә ВЕРМәК 124\nРәСУЛУЛЛАҺ (С) Вә ГАДЫНЛАР 125\nМәДәНИЈЈәТЛәРИН НәТИҸәСИ 125\nАЗАДЛЫГ Вә ГАДЫНЛАРЫН ИШТИРАКЫ 125\nДәЈәРЛИ ФҮРСәТЛәР 127\nРәСУЛУЛЛАҺ (С) Вә әДәБЛәР 128\nәДәБИН Мә’НАСЫ 128\nПЕЈҒәМБәРИН әДәБИ 128\nИҸТИМАИ әЛАГәЛәР 129\nРАБИТәЛәР Вә МЕ’ЈАРЛАР 129\nХОШ ҮЗЛҮЛҮК 130\nЕЈНИ РәФТАР 130\nКАСЫБЛАРЛА БИР СҮФРәДә 130\nДАНЫШЫГДА әДәБ 131\nОТУРМАҒЫН әДәБИ 132\nЈЕМәЈИН Бә’ЗИ ГАЈДАЛАРЫ 133\nИЧМәЈИН ГАЈДАЛАРЫ 134\nЈАТМАҒЫН ГАЈДАЛАРЫ 134\nҮЗҮ ГИБЛәЈә ЈАТМАГ 135\nБә’ЗИ ДИҜәР ГАЈДАЛАР 136


Q=9	C=3	SS=1	LS=5	PS=0	DC=0	LC=0	SD=0	BS=0	G0=40	G1=35	G2=18	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Конго Литва Македонија Мјанма Непал Нидерланд Ниҝериа пиҹини Норвеч Самоа Соломон Адалары пиҹини Тонга Тувалу Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман ами амһара африкаанс ајмара баса (Камерун) башгырд бенгал бикол болгар булу варај венда волајта га ган гуарани гуҹарат гырғыз дигорон дуала дхолуо еве едо ермәни естон занде зулу ибанаг ибо иврит илок инҝилис исланд исоко испан италјан кабре какчикел каннада каонде каталан кечуа (Анкаш) кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам маратһ масатек (Хуаутла) мајја маҹар мбунда мегрел михе монгол море моту науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чол чуваш шона јао јапон јоруба јунан ҝүрҹү ҹола Һаити креолу һауса һереро һилигајнон һинд һири-моту әрәб өзбәк\nМЕХИКО, 1932-ҹи ил нојабрын ахырларыдыр. Ҹәми бир һәфтә өнҹә әһалиси бир милјондан чох олан бу сәс-күјлү шәһәрдә илк ишыгфорлар гурашдырылыб. Амма артыг ишыгфор мөвзусу ҝүндәмдә дејил. Шәһәрин мүхбирләри бу һәфтә баш тутаҹаг тәдбирә һазырлашырлар. Онлар әлләриндә камера дәмирјол вағзалында дајаныб хүсуси бир гонағын ҝәлишини ҝөзләјирләр. Бу хүсуси гонаг Ҝөзәтчи Гүлләси Ҹәмијјәтинин президенти Ҹозеф Рутерфорддур. Үчҝүнлүк топлантыја ҝәлән гардашы саламламаг үчүн јерли баҹы-гардашлар да сәбирсизләнирләр.\n«Гызыл әср» журналында јазылмышды: «Сөзсүз, бу топланты Мексикада һәгигәтин јајылмасында мүһүм рол ојнајан бир һадисә кими тарихдә из салаҹаг». Ҹәми-ҹүмләтаны 150-јә јахын адамын иштирак етдији бу топлантыны гејри-ади едән нә иди?\nБу тәдбирә гәдәр Мексикада Падшаһлыг хәбәри аз бәһрә ҝәтирирди. 1919-ҹу илдән бәри бурада кичик топлантылар кечирилсә дә, нөвбәти илләрдә јығынҹагларын сајы азалмышды. 1929-ҹу илдә Мехико шәһәриндә филиалын јаранмасы вәзијјәтин јахшылыға доғру дәјишәҹәјинә үмид јаратса да, бир чох манеәләри ашмаг лазым иди. Тәшкилат китабпајлајанлара ҝөстәриш вермишди ки, онлар тәблиғи алверә чевирмәсинләр. Бу ҝөстәриш китабпајлајанлардан биринин шәнинә тохунмуш вә о, Аллаһын халгындан ајрылараг өз Мүгәддәс Китаб иҹмасыны јаратмышды. Һәмин вахт филиал нәзарәтчиси дә Мүгәддәс Китаба зидд даврандығына ҝөрә тәјинатыдан азад олунмушдур. Бу сәбәбдән Јеһованын Мексикадакы садиг бәндәләринә руһани дәстәк лазым иди.\nҸозеф Рутерфорд топлантыда сөјләдији ики мөһтәшәм нитги вә радиода јајымланан беш мәрузәси илә Мексикадакы баҹы-гардашлары хејли руһландырды. Илк дәфә иди ки, гардашлар Мексиканын радиостансијасы васитәсилә хош хәбәри бүтүн өлкәјә јајырдылар.\nМехикода кечирилән топланты, 1941-ҹи ил\nНөвбәти ил Мексикада бир јох, ики топланты кечирилди: лиман шәһәри Веракрусда вә пајтахт Мехикода. Тәблиғ саһәсиндә чәкилән зәһмәт өз бәһрәсини вермәјә башламышды. Мәсәлән, 1931-ҹи илдә өлкәдә 82 тәблиғчи вар идисә, он ил сонра тәблиғчиләрин сајы он дәфә артмышды! Белә ки, 1941-ҹи илдә кечирилән бөјүк топлантыда 1000 нәфәр иштирак етмишди.\n1943-ҹү илдә Јеһованын Шаһидләри Мексиканын 12 шәһәриндә кечириләҹәк «Азад халг» адлы топлантыны бәјан етмәк үчүн плакатлардан истифадә етмәјә башладылар *. Плакатларын бири тәблиғчинин өн, диҝәри исә арха тәрәфиндә олмагла чијин наһијәсиндә бирләширди. Јеһованын Шаһидләри «сендвиҹ» адланан бу плакатлардан 1936-сы илдән бәри истифадә едирдиләр.\n«Сендвиҹ» плакаты илә тәблиғ едән баҹы-гардашларын шәкилләринин дәрҹ олундуғу гәзетдән бир парча Мехико, 1944-ҹү ил\nМехико шәһәриндә плакатларла тәблиғ о гәдәр уғурлу иди ки, һәтта бир гәзетдә белә сөзләр јазылмышды: «[Топлантынын] биринҹи ҝүнү [Јеһованын Шаһидләринә] даһа чох адамы дәвәт етмәк бујрулду. Ертәси ҝүн исә ҹамаат зала сығмады» («Ла Наҹиóн»). Бүтүн бу наилијјәтләр католик килсәсинин һеч дә үрәјинҹә дејилди вә килсә Јеһованын Шаһидләринә гаршы чыхмаға башлады. Амма ҹәсур баҹы-гардашларымыз күчәдә плакатларла тәблиғ етмәкдән чәкинмир, инсанлары топлантыја дәвәт етмәјә давам едирдиләр. Һәмин гәзетин башга бир мәгаләсиндә белә сөзләр јазылмышды: «Әјинләринә “сендвиҹ” ҝејинмиш бу... киши вә гадынлары шәһәрдә ҝөрмәјән галмады». Һәмин мәгаләдә «Күчәләрә ахын» башлығы алтында Мехико шәһәриндә тәблиғ едән баҹы-гардашларын шәкли дәрҹ олунмушду.\nСЕМЕНТ ДӨШӘМӘДӘН ДАҺА ЈУМШАГ ВӘ ИСТИ ЈАТАГЛАР\nҺәмин илләрдә әксәр Јеһованын Шаһиди үчүн Мехикода кечирилән топлантыларда иштирак етмәк чәтин иди, бу, бөјүк фәдакарлыг тәләб едирди. Әксәр гонаглар нәинки дәмир јолу хәтләринин, һәтта ади јолларын да олмадығы уҹгар кәндләрдән ҝәлирдиләр. Бир јығынҹагдан белә сөзләр јазмышдылар: «Буралардан бирҹә хәтт кечир, о да телеграф хәтти». Буна ҝөрә дә гонаглар топлантынын кечирилдији шәһәрә ҝәлән гатара минмәк үчүн пијада, јахуд улағын белиндә бир нечә ҝүн јол ҝедирдиләр.\nМәсиһиләрин әксәријјәти касыб иди вә пуллары анҹаг топлантыја ҝәлмәјә чатырды. Ҝәләнләрин чоху евләринин гапысыны онларын үзүнә ачан гајғыкеш баҹы-гардашларын евиндә галырды. Диҝәрләри исә ибадәт евләриндә ҝеҹәләјирдиләр. Бир дәфә тәхминән 90 нәфәр филиалда галмышды. Онлар бир-биринин үстүнә дүзүлмүш 20 китаб гутусунун үстүндә јатмышдылар. «Иллик фәалијјәт» китабында бу гонагларын миннәтдарлыг сөзләри јазылмышды. Онларын сөзләринә әсасән, бу јатаглар семент дөшәмәдән гат-гат јумшаг вә исти иди.\nБу мәсиһиләр үчүн баҹы-гардашларла бирҝә топлашмаг о гәдәр гијмәтли иди ки, онлар истәнилән гурбаны вермәјә һазыр идиләр. Сајы бир милјона јахын олан Мексикадакы тәблиғчиләр һәлә дә ејни әһвал-руһијјәни горујуб сахлајырлар *. Мексиканын 1949-ҹу ил һесабатында гардашлар һагда белә сөзләр јазылмышды: «Үзләшдикләри чәтинликләр онларын Јеһоваја ибадәт етмәк әзмини зәифләтмир. Кечирилән һәр топланты узун мүддәт сөһбәт мөвзусу олур вә бүтүн баҹы-гардашлар ејни суалы верирләр: “Нөвбәти топланты нә вахт олаҹаг?”» Бу ҝүн дә Мексикадакы баҹы-гардашлар ејни әһвал-руһијјәни тәзаһүр етдирирләр. (Мәркәзи Америкадакы архивимиздән.)\n^ абз. 9 1944-ҹү илин «Иллик фәалијјәт» китабына әсасән, бу топланты Јеһованын Шаһидләрини бүтүн Мексикада танытды.\n^ абз. 14 2016-ҹы илдә Мексикада анма мәрасиминдә 2 262 646 нәфәр иштирак етмишди.


Q=3	C=1	SS=1	LS=1	PS=0	DC=0	LC=0	SD=0	BS=2	G0=45	G1=37	G2=28	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Данимарка Индонезија Исвеч Литва Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гырғыз еве ермәни естон ефик зулу ибо илок инҝилис исланд испан италјан кинјаруанда кореја коса малагаси маҹар полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тви тигре тсонга түрк фин франсыз хорват чех читонга чичева јапон јунан ҝүрҹү һилигајнон әрәб\nБу журналы дәрҹ едән Јеһованын Шаһидләри сијасәтә гарышмырлар (Јәһја 17:16; 18:36). Бу мәгаләдә конкрет иҹтимаи иғтишашлардан сөһбәт ҝетсә дә, онлар һеч бир милләти диҝәриндән үстүн сајмыр вә сијаси мәсәләләрдә тәрәф тутмурлар.\nДЕКАБРЫН 17–си 2010-ҹу илдә Мәһәммәд Буәзизинин сәбир касасы дашыр. Күчәдә мејвә-тәрәвәз сатан бу 26 јашлы Тунис сакини јахшы иш тапа билмәдији үчүн өзүнү әлаҹсыз һисс едирди. О, мәмурларын рүшвәтхор олдуғуну јахшы билирди. Ҝүнләрин бир ҝүнү мүфәттишләр Мәһәммәдин сатдығы армуд, банан вә алманы мүсадирә едирләр. Тәрәзисини ҝөтүрмәк истәјәндә исә о, буна гаршы чыхыр. Орада олан бәзи шаһидләрин сөзләринә ҝөрә, һәтта бир гадын полис она шиллә вурур.\nӨзүнү алчалдылмыш һисс едән вә өзүндән чыхан Мәһәммәд јахынлыгда јерләшән дөвләт идарәсинә ҝедиб шикајәт едир, амма онун шикајәтинә мәһәл гојан олмур. Бинанын габағында дуруб о, дәфәләрлә: «Дејин ҝөрүм, мән аиләми неҹә доландырым?!» — дејә гышгырыр. Сонра үстүнә бензин төкүр вә кибрити чәкиб өзүнү јандырыр. Алдығы јаныг хәсарәтиндән үч һәфтә чәкмир ки, о өлүр.\nМәһәммәд Буәзизинин әлаҹсызлыг уҹбатындан атдығы бу аддым Тунисдә вә өлкәдән кәнарда бөјүк сәс-күјә сәбәб олду. Чохларынын фикринҹә, онун бу һәрәкәти Тунисдә мөвҹуд режимин деврилмәсинә тәкан верди вә чох кечмәди ки, диҝәр әрәб өлкәләрини дә етираз далғасы бүрүдү. 2011-ҹи илдә Авропа Парламенти Буәзизини вә диҝәр дөрд нәфәри «Сахаров адына Фикир Азадлығы» мүкафаты илә тәлтиф етди. Лондонун «Тајмс» гәзети исә ону 2011-ҹи илин адамы елан етди.\nБу нүмунәдән ҝөрүндүјү кими, етираз бөјүк гүввәјә малик ола биләр. Бәс сон заманлар баш верән етираз аксијаларынын сәбәби нәдир? Алтернатив јол вармы?\nЕтираз аксијаларынын артма сәбәбләри\nБир чох етираз аксијаларынын сәбәбләри ашағыдакылардыр:\nСосиал системләрдән наразычылыг. Вәтәндашлар биләндә ки, дөвләт вә малијјә системи онларын хејри үчүн чалышыр, етираз етмәк фикирләри олмур — онлар башларыны ашағы салыб мөвҹуд гурулуш чәрчивәсиндә өз проблемләрини һәлл едирләр. Амма инсанлар рүшвәтхорлуг вә һагсызлығын баш алыб ҝетдијини, јалныз аз сајда инсанын јағ-бал ичиндә јашадығыны ҝөрәндә иҹтимаи иғтишашлар үчүн зәмин јараныр.\nТәкан. Чох вахт инсанларын һәрәкәтә кечмәсинә һансыса һадисә тәкан верир. Мәсәлән, Тунисдә күтләви етиразларын сәбәби Мәһәммәд Буәзизинин һадисәси олмушду. Һиндистанда Анна Һазаре адлы мәшһур фәалчынын рүшвәтхорлуға гаршы башладығы аҹлыг аксијасы 450 шәһәр вә кәнддә тәрәфдашларынын ајаға галхмасына тәкан вермишди.\nМүгәддәс Китабда әсрләр өнҹә бизим дөвр һаггында пејғәмбәрлик едилмишди ки, бәзиләри һакимијјәт сүрәҹәк, диҝәрләри исә онларын әсарәти алтында әзијјәт чәкәҹәкләр (Ваиз 8:9). Әввәлки дөврләрә баханда индики дөврдә коррупсија вә әдаләтсизлик даһа ҝениш јајылыб. Бу ҝүн инсанлар сијаси вә малијјә системләринин онларын үмидләрини неҹә пуча чыхардығындан даһа чох хәбәрдардырлар. Смартфонлар, Интернет вә 24 саатлыг хәбәр бурахылышлары сајәсиндә уҹгар әразидә баш верән һадисә белә ҝенишмигјаслы иғтишашлара тәкан ола биләр.\nЕтиразчылар нәјә наил олур?\nЕтираз аксијаларынын тәрәфдарларынын фикринҹә, бунларын сајәсиндә ашағыдакылара наил олунур:\nКасыблар ағ ҝүнә чыхыр. 1930-ҹу илләрин Бөјүк Депрессијасы вахты Чикагода (АБШ, Иллинојс штаты) баш верән кирајәчиләрин гијамындан сонра шәһәр мәмурлары инсанларын галдыглары мәнзилләрдән чыхарылмасыны дајандырдылар вә бәзи гијамчылар ишлә тәмин едилди. Нју–Јорк шәһәриндә кечирилән буна бәнзәр етираз аксијаларынын нәтиҹәсиндә галдыглары евдән чыхарылмыш 77 000 аилә ҝери гајтарылды.\nӘдаләт өз јерини тапыр. 1955—1956-ҹы илләрдә Монтгомери шәһәриндә (АБШ, Алабама штаты) автобуслара едилән бојкот нәтиҹәсиндә отурма гајдасы илә бағлы сегрегасија гануну ләвғ едилди.\nТикинти лајиһәләри дајандырылыр. 2011-ҹи илин декабр ајында он минләрлә инсан әтраф мүһитин чиркләнмәсиндән нараһат олараг Һонконг јахынлығында көмүр електрик стансијасынын тикинтисинә етираз етмиш вә нәтиҹәдә лајиһә дајандырылмышды.\nБәзән етиразчылар нәјәсә наил олурлар. Лакин проблемләри јерли-көклү јалныз Аллаһын һөкумәти һәлл едәҹәк\nӘлбәттә ки, етиразчылар һәмишә истәкләринә наил олмурлар. Мәсәлән, рәһбәрләр етиразчыларын тәләбләрини јеринә јетирмәк әвәзинә, онлары ҹәзаландырмаг гәрарына ҝәлирләр. Бу јахынларда Орта Шәрг өлкәләринин президентләриндән бири етираз һәрәкатлары илә бағлы нөвбәти сөзләри демишди: «Биз онларын пајыны дәмир јумругла вермәлијик». Вә һәмин әрәфәдә минләрлә етиразчы өлмүшдү.\nҺәтта етиразчылар өз мәгсәдләринә чатсалар белә, јени проблемләр гачынылмаздыр. Бир Африка өлкәсинин президентинин деврилмәсиндә иштирак едән бир киши «Тајм» журналына вердији мүсаһибәсиндә јени режим һаггында белә демишди: «Бу, дәрһал хаоса чеврилән бир хүлја иди».\nДаһа јахшы јол вармы?\nБир чох танынмыш инсанларын фикринҹә, зүлмкар системләрә гаршы етираз етмәк инсанын мәнәви борҹудур. Мисал үчүн, инсан һүгуглары уғрунда фәалијјәтинә ҝөрә узун илләр һәбсханада јатан Чехијанын сабиг президенти мәрһум Ватслав Һавел 1985-ҹи илдә јазмышды: «[Диссидент] версә-версә, јалныз өз ҹаныны верә биләр. Чүнки инандығы һәгигәтләри сүбута јетирмәјин башга јолу јохдур».\nМәһәммәд Буәзизинин вә диҝәрләринин әлаҹсызлыгдан атдығы аддымлар вахтилә Һавелин дедији сөзләри тәсдиг едир. Бу јахынларда бир Асија өлкәсиндә дини вә сијаси репрессијаја етираз әламәти олараг онларла инсан өзүнү јандырмышды. Бу кими радикал аддымларын архасында дуран һиссләр барәдә бир киши «Нјусуик» журналына демишди: «Бизим силаһымыз јохдур. Биз башгаларына зәрәр вурмаг истәмирик. Башга әлимиздән нә ҝәлир ки?»\nӘдаләтсизлијә, рүшвәтхорлуға вә зүлмә неҹә сон гојулаҹағы Мүгәддәс Китабда дејилир. Орада Аллаһын ҝөјләрдә гурдуғу бир һөкумәтдән бәһс едилир. Тезликлә бу һөкумәт инсанларын етиразларына сәбәб олан, уғурсузлуға уғрајан сијаси вә малијјә системләрини мәһв едәҹәк. Сөзүҝедән бу һөкумәтин Рәһбәри һагда бир пејғәмбәрликдә јазылыб: «О имдад дејиб чағыран фәгирләри, мәзлумлары, көмәксизләри... һәдә-горхудан, зоракылыгдан гуртарыр» (Мәзмур 72:12, 14).\nЈеһованын Шаһидләри инанырлар ки, јер үзүндә әсил сүлһү бәргәрар едәҹәк јеҝанә һөкумәт Аллаһын Падшаһлығыдыр (Матта 6:9, 10). Онлар һеч бир етираз аксијасына гошулмурлар. Бәс Аллаһын һөкумәтинин етиразлара сәбәб олан амилләри арадан галдыра биләҹәји фикри ҝерчәкликдән узагдырмы? Илк бахышдан белә ҝөрүнә биләр. Амма бир чохлары Аллаһын рәһбәрлијинә там етибар едир. Нәјә ҝөрә сиз дә белә етмәјәсиниз?


Q=5	C=0	SS=0	LS=5	PS=0	DC=0	LC=0	SD=0	BS=0	G0=15	G1=14	G2=9	DLID=az_RU	BODY=May 23, 2017 - 9:36 PM Хәбәрин коду : 831460 Мәнбә : Исламин Сәси Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, АБШ президенти Доналд Трампын Сәудијјә Әрәбистанына сәфәри дүнјанын, хүсусилә дә Ислам өлкәләринин диггәт мәркәзиндә олду. Сәфәрин артыг баша чатмасына бахмајараг, дүнја АБШ вә Сәудијјә арасында бағланан 110 милјард долларлыг силаһ вә һәрби техника сатышы мүгавиләсиндән данышыр. Империалист гүввәләр бу сөвдәләшмәјә тиҹари дон ҝејиндирмәјә чалышсалар да, бир сыра мүсәлман өлкәләри алынан силаһларын нөвбәти гәтлләрә јол ачаҹағы гәнаәтиндәдирләр. Үстәлик сәфәр чәрчивәсиндә Трампын Сәудијјә кралы илә бирҝә Ирана гаршы Әрәб “НАТО”-су јаратмасы дүнјанын мәнзәрәсинин һеч дә јахшыја доғру дәјишмәјәҹәји тәәссүраты јарадыр.\nБир сыра јерли вә хариҹи политологлар да, АБШ-Сәудијјә тәрәфдашлығынын дүнјаја һеч бир мүсбәт төһфә вермәјәҹәји һагда прогнозлар сәсләндирирләр.\nМөвзуну “Исламинсеси”нә шәрһ едән политолог Рөвшән Новрузоғлу дејир ки, Түркијә президенти Рәҹәб Тајјиб Әрдоғанын зәиф сијасәтинин нәтиҹәсидир ки, АБШ вә Сәудијјә бу ҹүр аддымлар атыр: “ Трамп, АБШ-да фәалијјәт ҝөстәрән 20-јә јахын Сәудијјә тәшкилатыны бағламаг истәјирди. Буна сәбәб АБШ-ын Федерал Тәһлүкәсизлик Хидмәтинин һәмин тәшкилатлары террорчу тәшкилатлар кими танымасы ҝөстәрилирди. Бүтүн бу мәсәләләрдән сонра Трамп Сәудијјә Әрәбистанына “хәраҹ” алмаг үчүн сәфәр етди. Лакин диҝәр бир тәһлүкәли мәгам ондан ибарәтдир ки, АБШ ҝөзләнилмәдән Бәһрејн вә Јәмәнә дахил ола биләр. Чүнки һәр ики дөвләт ингилаби әһвал –руһијјә илә сечилән, азадлыг мүбаризәси апаран вә Сәудијјә режими үчүн тәһлүкә јарадан өлкәләрдир”.\nРөвшән Новрузоғлунун сөзләринә ҝөрә, Ирана гаршы јарадылан јени коалисија вә Ислам Республикасына јөнәлик сахта иттиһамлар Сәудијјәнин јени һијләсидир. Амма бу һијлә ишғалчы режимә баһа баша ҝәлә биләр. Белә ки, Иран халгы Сәудијјә сәфирлијини бирдәфәлик өлкәдән гова вә мүнасибәтләрә сон гоја биләр. Чүнки ҝүҹ һәм Фарс көрфәзиндә, һәм дә диҝәр ҹәбһәләрдә Иран тәрәфдәдир. Үстәлик Сәудијјә Әрәбистаны һеч вахт өзүнү дөјүшләрдә галиб ҝөстәрә билмәјиб. Чүнки ордунун әсас континҝенти муздлу гүввәләрдән тәшкил олунуб вә онларда дөјүш әһвал-руһијјәси демәк олар ки јохдур. Һәмчинин Иран-Русија –Чин үчлүјү гаршысында Сәудијјә вә АБШ өз ҝүҹүнү итириб вә горхмаға, нараһат олмаға башлајыб. Бүтүн баш верәнләр ону ҝөстәрир ки, Трамп вә Сәудијјә режими бу мүгавиләләри имзаламагла галиб олдугларыны дүшүнсәләр дә, сонда мәғлуб олдугларыны етираф етмәли олаҹаглар”.


Q=0	C=0	SS=0	LS=0	PS=0	DC=0	LC=0	SD=0	BS=0	G0=24	G1=20	G2=11	DLID=az_RU	BODY=Nur-az.com - Инди ки, Әли Инсанов јохдур, нијә хәстәләримиз Иран, Түркијә, Америкаја ҝедир?\nИнди ки, Әли Инсанов јохдур, нијә хәстәләримиз Иран, Түркијә, Америкаја ҝедир?\nӘли Инсанов һәбс едиләндән сонра ҝүја Азәрбајҹан сәһијјәсинин онун уҹбатындан пис вә бәрбад ҝүндә олдуғу дејилирди. Һалбуки онун уҹбатындан идисә ки, бундан өтрү ЈАП гынанмалыјды. Чүнки о ЈАП-ын гуруҹуларындандыр. Амма дејәк ки, инди о Сәһијјә назири дејил. Демәк олар ки, он беш илдир ки, Сәһијјә назирлији онун әлиндән алыныб. Сәһијјә исә дүзәлмәјиб ки, дүзәлмәјиб.\nХатырладаг ки, Азәрбајҹанын ики кечмиш президенти јәни, Елчибәј 2001, ата Әлијев исә 2003-ҹү илдә Түркијә, Америка хәстәханаларында мүалиҹә олунмаг үчүн ҝетмишди. (Тәбии ки, өлүм-дирим Аллаһын әлиндәдир, о иҹазә вермәдији үчүн һеч бири сағалыб гајыда билмәди) Дејәк ки, о вахт Азәрбајҹан зәиф, инкишаф етмәмиш өлкәләр сырасында иди. Һалбуки ЈАП нүмајәндәләри ағыздолусу Азәрбајҹанын инкишафынданÂ данышырдылар. Һејдәр Әлијевин сајәсиндә Азәрбајҹанын һәр саһәдә инкишаф едиб аналогу олмајан өлкә һәддинә чатмасы һәдјанларыны ата Әлијеви мүалиҹә үчүн Америкаја јолладыглары вахт данышырдылар.\nБәс индијә нә ҝәлиб. Илһам Әлијев мүсаһибә верәркән дејир ки, Азәрбајҹан о гәдәр инкишаф едиб ки, хариҹиләр бизә дејир ки, бәлкә јавашлајасыныз. Бәли, хариҹиләр бизә јалан данышмагда чох ифрата вардығымыз үчүн мәсләһәт ҝөрүрләр ки, бир аз јавашлајаг, аз јалан данышаг.\nОлмајан инкишаф нағыллары вә ислаһатларын јалан олдуғу ордан билинир ки, Азәрбајҹанда ән кичик хәстәликләрә мүбтәла оланлар белә Иран, Түркијә, АБШ кими өлкәләрә ҝедир.\nМәсәлән, Сәһијјә назиринин мүалиҹә үчүн Алманијаја ҝетдији дејилирди. Ҝәнҹәнин алчаг, һаггында “өлмәли оғраш иди” дејилән сабиг иҹра башчысы Елмар Фәләстинин сионистләрин әлиндә олан әразиләрдәки хәстәханаларынын бириндә мүалиҹә олунмаг үчүн ҝөндәрилмишди.\nИнди дә јолу кечәркән машын гәзасына уғрајан һүгугчу Огтај Ҝүлалыјевин Түркијәдә, Америкада мүалиҹә олунмасы тәмин едилиб. Демәли, әввәлҹә ҝөздән пәрдә асмаг үчүн Һејдәр Әлијев фонду һүгугшүнасын бүтүн мүалиҹә вә хәрҹләрини өз үзәринә ҝөтүрмүшдү. Даһа сонра аиләси Азәрбајҹанда дејил Түркијәдә, ондан сонра Америкада өз јахыныны мүалиҹә етдирмәк истәди. Беләликлә дә һүгугшүнас тәјјарә илә Америкаја јолланды. Ишин мараг чәкән тәрәфи одур ки, һүгугшүнасы вуран машынын елә дә сүрәтлә вурмадығы камералара дүшүб вә һөкүмәт чалышыр зәрәрчәкмишин вәзијјәтинин елә дә ағыр олмадығыны десин. Инди вәзијјәти елә дә ағыр олмајан бир хәстә Америкаја мүалиҹә үчүн ҝөндәрилирсә вә өлкәдә дүз-әмәлли һәким, тибб тапылмырса ҝөрүн инди ағыр шәкилдә зәрәр чәкмиш олсајды вәзијјәти нә ҹүр оларды. Бу да һакимијјәтин аналогу олмајан сәһијјә нағылларындан биридир. Ону да дејәк ки, Октај Ҝүлалыјевин пулу олмадығы үчүн хәстәханаја гәбул едилмир, јахшы, профессионал шәкилдә мүалиҹә еләмирләр дејә бир мүшкүлү јохдур. Чүнки ону Һејдәр Әлијев фонду мүалиҹә етдирир. Садәҹә кејфијјәтли сәһијјә вә тиббимиз олмадығы үчүн хариҹи өлкәләрә үз тутурлар. Чүнки бу өлкәдә халгы дүшүнән бир һакимијјәт мөвҹуд дејил. Бүтүн ишләри сахта дәрман, савадсыз һәкимләри пулла ишә ҝөтүрмәк, манаполистлик етмәк вә с. кими ишләрлә мәшғул олмагдыр.


Q=11	C=5	SS=0	LS=5	PS=0	DC=0	LC=0	SD=0	BS=1	G0=11	G1=10	G2=7	DLID=az_RU	BODY=Тәлатүмлү бир вахтда Украјнадакы Јеһованын Шаһидләри сүлһ шәраитиндә ҝөрүш кечирди; Мүгәддәс Китаб ишыг үзү ҝөрдү\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Данимарка Индонезија Исвеч Литва Нидерланд Норвеч Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман африкаанс еве ермәни естон зулу инҝилис испан италјан кинјаруанда кирунди кореја коса маҹар полјак португал румын рус сепеди серб серб (латын) сингал словак словен суаһили тагалог тсонга түрк фин франсыз хорват чех чичева јапон јунан ҝүрҹү\n11 НОЈАБР 2014-ҸҮ ИЛ\nЈеһованын Шаһидләринин Рәһбәрлик Шурасынын үзвү Ентони Морис «Мүгәддәс Јазыларын Јени Дүнја Тәрҹүмәси»нин јенидән ишләнмиш версијасынын чыхдығыны елан едир.\nЛвов, Украјна. Украјнанын шәргиндә мүһарибә ҝедән бир вахтда Јеһованын Шаһидләри 2014-ҹү ил 4—6 ијул тарихиндә Лвов шәһәриндә «Аллаһын Падшаһлығыны һәр шејдән үстүн тутун!» адлы реҝионал конгрес кечирдиләр. Конгресдә Јеһованын Шаһидләринин Рәһбәрлик Шурасынын үзвү Ентони Морис «Мүгәддәс Јазыларын Јени Дүнја Тәрҹүмәси»нин јенидән ишләнмиш версијасынын мүасир Украјна дилиндә чыхдығыны елан етди.\nЈеһованын Шаһидләринин Украјнадакы филиалы конгресин әсас чыхышларынын даһа 8 шәһәрдә вә мүһарибәнин ән гызғын нөгтәси олан Донетскин 62 јериндә видео транслјасијасыны тәшкил етмишди. Конгресин јајымландығы јерләр дә дахил олмагла, иштиракчыларын сајы 82 832 нәфәрә чатмышды. Лвовдакы стадиона топлашанларын ән јүксәк сајы 18 336 нәфәр олмушду. Конгресдә үмуми 1068 нәфәр вәфтиз олмушду.\nЛвовдакы стадионда кечирилән «Аллаһын Падшаһлығыны һәр шејдән үстүн тутун!» адлы конгресдә иштирак едәнләрин ән јүксәк сајы 18 336 нәфәр олмушду.\nКонгресин биринҹи ҝүнү бомба һәјәҹаны програмын дајандырылмасына сәбәб олду вә стадион дәрһал бошалдылды. 16 000-дән чох адам 11 дәгигәјә стадиону тәрк етди, анҹаг мәлуматын јалан олдуғу һакимијјәт нүмајәндәләри тәрәфиндән тәсдигләнән кими програм давам етди.\nЈеһованын Шаһидләринин Украјнадакы рәсми нүмајәндәси Васил Кобел бу сөзләри демишди: «Конгресдә бу гәдәр гонағы гәбул етмәк бизә чох хош иди. Конгресин ән әламәтдар һадисәси илк дәфә 2013-ҹү илин октјабрында инҝилис дилиндә ишыг үзү ҝөрмүш “Јени Дүнја Тәрҹүмәси”нин јенидән ишләнмиш версијасынын Украјна дилиндә чыхмасы иди. Инсанлара Мүгәддәс Китабын ҝөзәл хәбәрини чатдырмаг, ҝәләҹәкдә бүтүн дүнјада сүлһ олаҹағы барәдә данышмаг бизә мәмнунлуг ҝәтирир, хүсусилә дә өлкәмизин бу ағыр анларында».